c: text/html

text:
Gakenke: Nta muturage n’umwe wagombye kuba atari mu kigo cy’imari bitarenze ukwa gatandatu-Gov. Bosenibamwe
Guverineri Bosenibamwe Aime arashaka mu mezi ane abaturage baba bafite konti.
Mu nama mpuzabikorwa y’Akarere ka Gakenke yitabiriwe n’abayobozi kuva mudugudu kugeza ku karere yabaye kuri uyu wa Gatatu tariki 19/02/2014, Guverineri Bosenibamwe Aime yasabye abayobozi gutoza abaturage kwizigamira bikazagera mu kwezi kwa gatandatu bose bakorana n’ibigo by’imari.
Ati: “Nta muturage n’umwe wagombye kuba adafite konti muri banki cyangwa muri microfinance bitarenze ukwezi kwa Gatandatu. Abaturage badafite ubushobozi bwo kujya muri SACCO cyangwa muri banki, bya bimina…mushyiremo imbaraga muharanire ko bikura
Umwaka utaha bazabe members (abanyamuryango) za SACCO n’abandi batarakura muzagenda mubakuza kuburyo umwaka uzarangira abaturage bose bari mu kwizigamira.”
Gukorana n’ibigo by’imari bifitiye inyungu abaturage zirimo gukoresha amafaranga make neza no kuba basaba inguzanyo yo gushora mu mishinga ibyara inyungu bakaba bakwiteza ku buryo bworoshye.
Bwana Bosenibamwe yasabye abayobozi gukorana imbaraga zabo zose kugira ngo bateze imbere abaturage bayobora, ngo umuyobozi mwiza akora agira ngo azasige amateka meza abandi bazamwibukiraho.
Muri iyi nama hagarutswe kandi ku mutekano, abayobozi b’imidugudu bibutswa ko ari bo bagomba kwicungira umutekano bakora amarondo kandi bamenya abinjira n’abasohoka mu midugudu mu rwego rwo kurwanya uwagambarira guhungabanya umutekano.
Umuyobozi w’Ingabo mu Ntara y’Amajyaruguru, Generali Emmanuel Ruvusha yavuze ko gushyira hamwe kw’abanyarwanda ari byo bigejeje igihugu aho kiri uyu munsi, yabasabye gukomeza ubwo bumwe kandi bakigira icyizere ngo ni byo bizatuma igihugu gikomeza gutera imbere.
Icyakora, Umuyobozi w’Akarere ka Gakenke, Nzamwita Deo yagaragaje ko umuriro w’amashanyarazi ukiri ikibazo gikomeye ku karere, bakaba bafite ikibazo cy’uko uwo muhigo batazawesa kuko imirimo yo kuwegereza amashanyarazi abaturage igenda buhoro.
Umwe mu bitabiriye iyo nama witwa Twizeyimana Primitive uyobora Akagali ka Mucaca mu Murenge wa Nemba ashimangira ko bakuye muri iyo nama ingamba zizabafasha kunoza ibijyanye n’umutekano mu midugudu n’utugari.

robotstxt: allowed

filter: keep


text:
Mu nama nyunguranabitekerezo y’iminsi 4, yahuje Ubuyobozi bw’Itorero ADEPR...Soma ibikurikira
Ishuri rikuru rya ADEPR ryigisha tewolojiya ariryo FATEK riramenyesha ko...Soma ibikurikira
Itorero ADEPR ryashyikirije amazu atanu afite agaciro ka miliyoni 20...Soma ibikurikira
Urubyiruko rwa ADEPR ruturutse hirya no hino mu gihugu, ruteraniye mu...Soma ibikurikira
Twebwe abasiganirwa Aho dutegekwa Twiteguye ururembo Tuza gutahamo ... (400 Gushimisha Imana) Mbese ko tuvuga ko...
35Bukeye bw’aho, Yohana yongera guhagararana n’abigishwa be babiri. 36Yitegereza Yesu agenda aravuga ati “Nguyu...


text:
Muri Tuff Gangs ntawuhetse undi -Jay Polly
Jay Polly aravuga ko imwe mu mpamvu abasore bagize itsinda rya Tuff Gangs bamaze iminsi buri umwe yikorera indirimbo ku giti cye, byari muri gahunda bihaye yo kwereka abantu ko bose bashoboye ntawuhetse abandi.
Amezi asaga atanu arashize, ni hafi igice cy’umwaka, Tuff Gangs nta ndirimbo ihuriyeho isohoye, kuko iheruka gusohoka bari kumwe bose ni iyo bise “Amaniga yanjye” (http://www.igihe.com/imyidagaduro/muzika/abahanzi/tuff-gangz/indirimbo-540/amanigger-yanjye.html) bongeye gukorana na (...)
Jay Polly aravuga ko imwe mu mpamvu abasore bagize itsinda rya Tuff Gangs bamaze iminsi buri umwe yikorera indirimbo ku giti cye, byari muri gahunda bihaye yo kwereka abantu ko bose bashoboye ntawuhetse abandi.
Amezi asaga atanu arashize, ni hafi igice cy’umwaka, Tuff Gangs nta ndirimbo ihuriyeho isohoye, kuko iheruka gusohoka bari kumwe bose ni iyo bise “Amaniga yanjye” (http://www.igihe.com/imyidagaduro/muzika/abahanzi/tuff-gangz/indirimbo-540/amanigger-yanjye.html) bongeye gukorana na P-Fla batandukanye, byari muri Nzeri 2012.
Jay Polly yabwiye IGIHE ko kenshi abantu bajya babibeshyaho ko muri Tuff Gangs harimo abahanga baheka abandi, ariko iri tsinda ryose rigihari kandi buri umwe urigize akomeye ku giti cye.
Yagize ati “Turafatanya muri byose, abantu baketse ko muri Tuff Gangs rya tsinda rikomeye harimo uhetse undi, ko harimo ufite ingufu nke abandi bakaba bamuhetse.”
Iyi ni yo mpamvu yatumye bafata gahunda yo kugaragariza Abanyarwanda ko buri umwe mu bagize Tuff Gangs afite ubuhanga, kandi akomeye ku giti cye bituma badakomoza gukora indirimbo bahuriyeho nyinshi.
Jay Polly ariko aravuga ko mu gihe Lick Lick azaba yamaze kugera hano mu Rwanda, bamaze gushinga inzu yabo itunganya muzika, hari imishinga myinshi bafite bazahita batangira gukorana.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Mbese ni ukuri ko Bibiliya ari Ijambo ry’Imana?
Ikibazo: Mbese ni ukuri ko Bibiliya ari Ijambo ry’Imana?
Igisubizo: Igisubizo cyacu si icyo gusesengura gusa, uko tubona Bibiliya n’akamaro kayo mu mibereho yacu, ahubwo kizatugiraho n’impinduka zihoraho. Niba koko Bibiliya ari Ijambo ry’Imana, twagombye kuyikunda cyane, kuyiga, kuyumvira, ndetse no kwizera ibivugwamo. Niba koko Bibiliya ari Ijambo ry’Imana, noneho kuyihakana ni uguhakana Imana Ubwayo.
Kuba Imana yaraduhaye Bibiliya ni gihamya n’ikimenyetso gikomeye cy’urukundo Idukunda. Ijambo "iyerekwa" risobanura muri make ko Imana yamenyekanishije ku nyokomuntu uko iteye n’ukuntu dushobora kugirana Nayo umubano mwiza. Ni ibintu twashoboraga kuba tutaramenye, iyo Imana itaza kubiduhishurira mu buryo bw’ubumana muri Bibiliya. Uretse ko ihishurirwa Ryayo ubwayo muri Bibiliya, ryakozwe buhoro buhoro mu gihe cy’imyaka igera ku gihumbi na Magana atanu (1500), kandi ryabaga rikubiyemo ibyo umuntu akeneye kumenya byose, byerekeye ku Mana, kugira ngo agirane Nayo umubano mwiza. Niba koko Bibiliya ari Ijambo nyakuri ry’Imana, noneho ni yo ifite ubutware bwa nyuma ku bibazo byose byerekeye kwizera, imihango y’idini n’amategeko agenga imico.
Ikibazo tugomba kwibaza twebwe ubwacu ni ukumenya uko tugomba kumenya ukuntu Bibiliya ari Ijambo nyakuri ry’Imana, aho kuba igitabo cyiza gusa? Kumenya ikintu cy’umwihariko cyerekeye Bibiliya, kandi kiyitandukanya n‘ibindi bitabo by’iyobokamana, byanditswe kugeza ubu? Mbese hari ikimenyetso simusiga cyerekana koko ko Bibiliya ari Ijambo nyakuri ry’Imana? Ngibyo ibibazo bigomba kwitabwaho, niba dukeneye gusuzumana ubushishozi, inkuru yerekeye Bibiliya ivuga ko Bibiliya ari Ijambo nyakuri ry’Imana, ryahumetswe Nayo, kandi ryihagije mu buryo bwose, haba ku byerekeye ibibazo byose, cyangwa ku byerekeye kwizera n’imigenzo myiza.
Nta gushidikanya kwagombye kubaho, ku byerekeye imvugo ihamya ko Bibiliya ari Ijambo nyakuri ry’Imana. Ibi bigaragara neza mu Urwandiko Pawulo yandikiye Timoteyo: “. . . kandi uzi yuko uhereye mu buto bwawe, wamenyaga Ibyanditswe Byera bibasha kukumenyesha ubwenge, bwo kukuzanira agakiza gaheshwa no kwizera Kristo Yesu. Ibyanditswe byera byose byahumetswe n’Imana kandi bigira umumaro wo kwigisha umuntu, kumwemeza ibyaha bye, kumukosora no kumwigisha gukiranuka, kugira ngo umuntu w’Imana abe yuzuye, afite ibimukwiriye byose kugira ngo akore imirimo myiza yose” (2 Timoteyo 3:15-17).
Hari ibimenyetso biri muri Bibiliya n’ibituruka hanze bihamya ko Bibiliya ari Ijambo nyakuri ry’Imana. Ibimenyetso biri muri Bibiliya n’ibintu byanditsemo, bihamya ko ikomoka ku Mana. Kimwe muri ibyo bimenyetso bya mbere birimo, gihamya ko Bibiliya ari Ijambo nyakuri ry’Imana, kigaragara mu bumwe bwa Bibiliya. N’ubwo igizwe n’ibitabo bitandukanye mirongo itandatu na bitandatu (66), byandikiwe ku migabane y’isi itandukanye itatu (3), mu ndimi eshatu (3) zitandukanye, mu gihe kingana n’imyaka 1500 ugereranije, n’abanditsi barenga mirongo ine (40), bakomoka mu bice bitandukanye byo mu buzima, Bibiliya ikomeje kuba igitabo gifite ubumwe, kuva mu itangiriro kugeza mu isoza, nta na kimwe cyavugurije ikindi. Ubu bumwe rero ntibusanzwe mu bindi bitabo kandi ni ikimenyetso cy’inkomoko y’amagambo, kuko Imana yagiye yimura abantu ku buryo amagambo Yayo bayafashe mu mutwe.
Ikindi kimenyetso kirimo, cyerekana ko Bibiliya ari Ijambo nyakuri ry’Imana, kiboneka mu buhanuzi buri mu mpapuro zayo. Bibiliya irimo ubuhanuzi amagana, mu magambo arambuye, bwerekeye ejo hazaza ha buri shyanga, harimo n’igihugu cya Isirayeli, ejo hazaza h’imwe mu mijyi, ejo hazaza h’inyokomuntu, n’ubuhanuzi bwerekeye kuza k’Umwe, ugomba kuba Mesiya, ariko Ntazaza kurokora Isirayeli yonyine, ahubwo azarokora n’abazaba baramwemeye bose. Aho ubuhanuzi bwa Bibiliya butandukaniye n’ubundi bugaragara mu bitabo byanditswe n’andi madini cyangwa ubuhanuzi bwatangajwe na Nostradamus, ni uko ubwo usanga muri Bibiliya busobanutse cyane, kandi nta kintu na kimwe cyashoboye kububuza gusohora. Hari ubuhanuzi burenga Magana atatu (300) buvuga kuri Yesu Kristo mu Isezerano rya Kera ryonyine. Ntabwo rero buvuga gusa, aho Yagombaga kuzavukira n’umuryango yagombaga kuvukiramo, ahubwo buvuga no ku rupfu yagombaga kuzapfa n’ukuntu yagombaga kuzazuka ku munsi wa gatatu. Nta nzira rero iciriritse abantu bagomba gukoresha, mu gutanga ibisobanuro ku buhanuzi bwo muri Bibiliya bwasohoye, uretse inzira imwe gusa ikomoka ku Mana. Nta n’igitabo cyo mu yandi madini gihwanye na Bibiliya cyangwa kivuga ku buhanuzi bw’ibntu bizaba nka Bibiliya.
Ikimenyetso cya gatatu cyo muri Bibiliya, cyerekana ko yahumetswe n’Imana, kigaragazwa n’ubutware n’imbaraga zayo. N’ubwo iki kimenyetso gishingiye ku mitekerereze kurusha biriya bibiri bya mbere, nyamara ni ikimenyetso gifite imbaraga, kigaragaza ko Bibiliya yahumetswe n’Imana. Bibiliya ifite rero ubutware bwihariye, budahwanye n’ubw’ibindi bitabo byanditswe kugeza ubu. Ubwo butware n’imbaraga bushimangirwa cyane n’uburyo ubuzima butabarika bw’abantu, bwahinduwe n’imbaraga zidasanzwe z’Ijambo ry’Imana. Abari barabaswe n’ibiyobyabwenge bakijijwe naryo, abatinganyi ni ryo ryababatuye, ibisesengeri n’abatishoboye bahinduwe naryo, abagizibanabi ba ruharwa bagorowe naryo, abanyabyaha ryarabacyashye, n’urwangano rwahindutse urukundo kubera gusoma iryo Jambo. Bibiliya ifite imbaraga zishobora guhindura no gukora ibitangaza, kubera ko ari Ijambo nyakuri ry’Imana.
Hari n’ibindi bimenyetso bituruka hanze yayo, nabyo byerekana ko Bibiliya ari Ijambo nyakuri ry’Imana. Kimwe muri ibyo bimenyetso ni amateka ya Bibiliya. Bitewe n’uko Bibiliya isobanura mu magambo arambuye ibyabaye mu bihe bya kera, ukuri n’umwimerere wabyo bigomba kugenzurwa, nkuko bikorwa ku zindi nyandiko zose, zerekeye amateka. Hashingiwe rero ku bimenyetso by’ubushakashatsi, bukorwa ku bisigazwa biranga umuco no ku zindi nyandiko, inkuru ku mateka ziri muri Bibiliya zemejwe inshuro nyinshi ko ari umwimerere n’ukuri. Mu by’ukuri, ibimenyetso byose, byaba ibyerekeye ubushakashatsi bukorwa ku bisigazwa biranga umuco cyangwa ibitangwa n’inyandiko za kera, zemeza ibiri mo, bituma Bibiliya ifatwa nk’igitabo kirusha ibindi gukoresha inyandiko zikomoka mu isi y’amateka. Kubera ko Bibiliya igaragaza ku buryo bw’umwimerere kandi bwizewe, inkuru kuri ayo mateka zishobora kugenzurwa, ni na cyo kimenyetso cyiza cyerekana ukuri kwayo, ku byerekeye inyandiko n’amahame y’iyobokamana, ibi bifasha gushimangira ibivugwa ko Bibiliya ari Ijambo nyakuri ry’Imana.
Ikindi kimenyetso gituruka hanze yayo, gihamya ko Bibiliya ari Ijambo nyakuri ry’Imana, ni ubunyangamugayo bw’abanditsi bayo nk’abana b’abantu. Nkuko byavuzwe hejuru, Imana yagiye ikoresha abantu bakora imirimo itandukanye mu buzima, kugira ngo batugezeho amagambo Yayo. Iyo dusuzumye imibereho y’aba bantu, nta mpamvu n’imwe ifatika yatuma duhakana ko bari abagabo b’inyangamugayo n’abizerwa. Iyo dusesenguye imibereho yabo kandi tukareba n’uko bahoraga biteguye buri gihe gupfa urupfu rubi kubera imyizerere yabo, biragaragara ko abo bantu bari abantu basanzwe ariko b’inyangamugayo, bari bafite kwizera gukomeye cyane ko Imana yabavugishije. Abagabo banditse Isezerano Rishya n’abandi bantu amagana n’amagana, kimwe n’abandi bizera (1 Abakorinto 15:6) bari bazi ko ubutumwa bwabo ari ubw’ukuri, kubera ko bari barabonye kandi baramaranye na Yesu Kristo igihe kini, nyuma yo kuzuka kwe mu bapfuye. Guhindurwa no kuzuka kwa Kristo, kwagize impinduka itangaje kuri bo. Bavuye mu bwihisho bari barajyanywemo no gutinya kwitegura gupfa bazize ubutumwa bari bahishuriwe n’Imana. Ubuzima bwabo n’imfu zitandukanya bapfuye, bihamya nta gushidikanya ko Bibiliya ari Ijambo nyakuri ry’Imana.
Ikimenyetso cya nyuma mu bituruka hanze ya Bibiliya, gihamya ko ari Ijambo nyakuri ry’Imana, ni uko nta mwana w’umuntu washoboye kuvana Bibiliya ku isoko. Bitewe n’agaciro kayo no gihamya ko ari Ijambo nyakuri ty’Imana. Mu mateka, Bibiliya ni cyo gitabo cyonyine cyahuye n’intambara mbi cyane n’ibigeragezo byinshi byo kuyivana ku isoko, kurusha ibindi bitabo byose. Uhereye kera, Umwami w’Abami w’Aboroma nka Dioclétien, kugeza ku bategetsi bw’igitugu bw’abakominisiti no ku bantu bo muri iki gihe, bahakana ko Imana ibaho n’abandi bafite amahame yemeza ko ntacyo Imana ishobora kubakorera, nyamara Bibiliya yashoboye guhangana no gucika ku icumu ry’izo nyangabirama, none iracyari ku isonga ry’bitabo birusha ibindi gusohoka mu icapiro, ku isi yose muri iki gihe.
Uko ibihe byagiye bisimburana, abashidikanya ku myizerere y’abandi bagiye bafata Bibiliya nk’umugani uvugwa ku Mana, ariko ubushakashatsi ku bisigazwa biranga umuco, buhamya ko Bibiliya ivuga ku mateka. Abanzi bayo barwanyije inyigisho zayo bafata Bibiliya nk’igitabo kitigeze gitera imbere kandi cyataye agaciro, ariko amahame yayo yerekeye imyitwarire myiza n’amategeko ndetse n’inyigisho zayo byagize ingaruka nziza ku miryango no ku mico itandukanye mu isi yose. Iracyakomeza guhura n’intambara z’ishami ryigisha ubuhanga, imyitwarire y’abantu n’inyamaswa, n’iz’amashyaka ya politike, ariko iracyavuga ukuri kandi no muri iki gihe igezweho nkuko yari imeze ubwa mbere ikimara kwandikwa. Ni igitabo cyahinduye ubuzima bw’abantu benshi cyane n’imico itandukanye, muri iyi myaka 2000 imaze gushira. None rero, hatitawe ku buryo abanzi bayo bagerageza kuyigabaho ibitero, kuyivana ku isoko, cyangwa kuyitesha agaciro, Bibiliya ikomeje kugira ingufu, kugaragaza ukuri kwayo, no kuba igitabo kigezweho, nyuma y’ibitero bayigabaho nka mbere. Ntiyigeze itakaza umwimerere wayo, n’ubwo batasibye kugerageza kuyivangira, cyangwa kuyivana ku isoko, ibyo ni ikimenyetso kigaragaza ko Bibiliya ari Ijambo nyakuri ry’Imana kandi ko irinzwe nayo ku buryo budasanzwe. Ntabwo rero bidutangaje, kubona ikomeje kudahinduka no kugumana umwimerere wayo, tutitaye ku buryo ikomeje kugabwaho ibitero n’abatayishyigikiye.Nyuma y’ibyo, Yesu yaravuze ati: “Ijuru n’isi bizashira, ariko amagambo yanjye ntazashira na hato” (Mariko 13:31). Ni yo mpamvu, nyuma y’isuzumwa ry’iki kimenyetso, buri wese ashobora kuvuga yego, nta gushidikanya, ko Bibiliya ari Ijambo nyakuri ry’Imana.
Garuka ku rupapuro rwanditse mu Kinyarwanda
Mbese ni ukuri ko Bibiliya ari Ijambo ry’Imana?


text:
Banki y’Abaturage y’u Rwanda yateye inkunga Abamugaye b’i Gatagara
Banki y’Abaturage y’u Rwanda yageneye abamugaye b’i Gatagara mu Karere ka Huye mu Ntara y’Amajyepfo, inkunga y’agaciro ka miliyoni 15 z’amafaranga y’u Rwanda.
Ubwo Umunsi ngarukamwaka w’Umwana w’Umunyafurika wizihirizwaga kuri iri shuri rya Gatagara kuri tariki ya 16 Kamena, Iyi Banki yashinzwe mu 1975, mu nkunga yarigeneye yari igizwe n’amagare 50 y’abana bamugaye, ibyuma ngororangingo, imipira bahagararaho basuzuma imbaraga zabo, n’ibindi bikoresho bagenewe bitandukanye.
Iki kigo cyatangijwe mu (...)
Banki y’Abaturage y’u Rwanda yageneye abamugaye b’i Gatagara mu Karere ka Huye mu Ntara y’Amajyepfo, inkunga y’agaciro ka miliyoni 15 z’amafaranga y’u Rwanda.
Ubwo Umunsi ngarukamwaka w’Umwana w’Umunyafurika wizihirizwaga kuri iri shuri rya Gatagara kuri tariki ya 16 Kamena, Iyi Banki yashinzwe mu 1975, mu nkunga yarigeneye yari igizwe n’amagare 50 y’abana bamugaye, ibyuma ngororangingo, imipira bahagararaho basuzuma imbaraga zabo, n’ibindi bikoresho bagenewe bitandukanye.
Iki kigo cyatangijwe mu mwaka w’1976, mu bana 519 bakirererwamo, 154 nibo bafite ubumuga bw’ingingo butandukanye, 29 bafite ubwo kutumva, abandi ni bazima.
Uretse kuba baragenewe ibi bikoresho, abaribarizwamo baboneyeho bagaragaza zimwe mu zindi mbogamizi aba bana bafite, zirimo kuba nta kibuga cyo gukiniramo bafite kuko icyo bafite kidakoze neza, kuba ubwisungane mu kwivuza butabafasha kwivuza nk’uko bikwiriye n’ibindi bibazo bimwe na bimwe bafite.
Uwari ahagarariye Banki y’Abaturage y’u Rwanda Habimana Jose, yagize ati: “N’ubwo dushinzwe guteza imbere ubucuruzi bw’amafaranga, twaje kwifatanya namwe muri iki gikorwa tunabagaragariza inkunga y’ibyo twabageneye nk’abana b’u Rwanda”. Yakomeje avuga ko buri mwaka bafata 5% y’amafaranga bungutse ku mwaka, bakayashyira mu bikorwa nk’ibi byo guteza imbere abanyarwanda.
Umudepite uhagarariye Ababana n’ubumuga ariwe Rwaka Pierre Claver, yavuze ko indwara nk’izi ngo ziterwa n’uburangare bwa bamwe mu babyeyi banga kumva inama bagirwa n’abandi, aboneraho ashishikariza ababyeyi kujya baha abana babo inkingo zose zibagenerwa.
Hashyizweho kandi uburyo bwo gufasha aba bana bwitwa “Fasha Gatagara”, aho hifashishwa ubutumwa bugufi bwo muri terefone (message). Wandika ijambo “Fasha Gatagara” muri terefone yawe, ukohereza kuri 3727 ukaba uhaye inkunga ihwanye n’amafaranga 500 abana bamugaye.
Twasoza tubatangariza ko Banki y’Abaturage y’u Rwanda (BPR), muri rusange ifite amashami 190, miri yo amanini ni 18 (Branches), amashami mato ni 100 (Sous Branches) na Guichets 72.
Foto:Kwizera E.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Amashyamba ya Mukura na Gishwati akora ku turere 4 tw’intara y’uburengerazuba yamaze kugirwa Pariki agiye kuvugururwa ariko ngo agomba gufatwa neza.
Ikigo cy’igihugu gishinzwe kurengera ibidukikije REMA giherutse gusinyana amasezerano n’uturere dukora kuri aya mashyamba kugira ngo gitangire kuyasana binyuze mu mushinga wacyo ushinzwe kugarura ishusho kamere no kubungabunga amashyamba LAFREC(Landscape Approch to forest Restoration and Conservation).
Patrick Nsabimana umuhuzabikorwa w’umushinga Lafrec aganira n’ubuyobozi bw’akarere ka Rutsiro kuwa 11 Ugushyingo 2015 yavuze ko bari kuzenguruka mu turere twa Nyabihu,Ngororero,Rubavu na Rutsiro dukorwaho n’aya mashyamba kugirango ubuyobozi bukangurire abaturage kuzayabungabunga babwira ibyiza by’ibidukikije.
Yagize ati” Nk’umushinga ushinzwe gufasha icyemezo cy’uko aya mashyamba yagizwe pariki dufasha guteramo ibindi biti tuyasubiranya,abayobozi rero nk’uko aya mashyamba ari mu turere twabo turabasaba ko bazadufasha kuyakurikirana kugirango azabeho ighe kirekire atangijwe “.
Umuyobozi w’akarere wungirije ushinzwe ubukungu Nsanzimfura Jean Damascene yatubwiye ko ubuyobozi bugomba gushyigikira uyu mushinga kuko ngo kuvugurura aya mashyamba bibafitiye inyungu nyinshi.
Ati”uyu mushinga uje ari igisubizo kuko icya mbere uzatanga akazi ku baturage bacu ikindi kandi ni uko ibidukikije nk’akarere tuzakora ubukangurambaga tubabwira akamaro k’ishyamba ndetse tunakumira abantu bose baryangiza “.
Uyu mushinga LAFREC mu karere ka Rutsiro uzasana ubuso busaga Ha 615 aho abafite mo imyaka batazabimura ahubwo bazateramo ibiti bivangwa n’imyaka naho abafite mo inzuri bazafashwa kubungabunga izo nzuri batangije ishyamba.
Lafrec izamara imyaka itanu, ikaba ifite ingengo y’imari ya miliyoni zisaga 9 z’amadolari y’Abanyamerika ku nkunga y’Ikigega Gishinzwe Ibidukikije ku Isi (GEF) gihagarariwe na Banki y’Isi.
Uretse gusana no kubungabunga aya mashyamba,Larec izanakora ibikorwa bigamije kuzamura imibereho myiza y’abatuye uduce izakoreramo batishoboye, bikazakorwa haterwa inkunga imishinga mito ibyara inyungu igera ku 125 bifashishije za Sacco.
Aya mashyamba Mukura na Gishwati yagizwe Pariki ya 4 y’u Rwanda yiyongera kuri Nyungwe, Akagera ndetse n’Ibirunga.


text:
Rwanda : Imirimo y’ubwubatsi ntikwiye kubangamira ibidukikije
Hirya no hino mu gihugu cyacu hari ahantu usanga imirimo y’ubwubatsi ibangamira ibidukikije nk’amashyamba ndetse n’imihanda, nkaho usanga hatemwa cyangwa hangizwa ibiti kandi byashobokaga ko icyo gikorwa kibangikana nabyo.
Kimwe mu bintu bigaragara ko bikabije ni abantu bigabiza imihanda maze bakamena mo ibitaka biba byakuwe aho basiza ibibanza, kandi ibyo bakabikora batanasabye uruhusha ku buyobozi bigatuma abaturage bahora mu miganda idashira yo gukuraho ibyo bitaka, rimwe na rimwe byayoberana bakabisanza mu mihanda biba byamenwemo.
Uretse abo bitwikira ijoro bakajya kumena ibitaka mu mihanda, hari n’abantu basaba cyangwa bagura ibitaka byo kubumbamo amatafari maze imodoka zikabisuka mu muhanda maze bikahamara igihe kirekire, bikabangamira abakoresha iyo mihanda.
Hamwe muhagaragara ibikorwa nkibi cyane ni mu murenge wa Nyamabuye mu karere ka Muhanga, aho usanga imihanda igana mu byaro nk’ujya ahitwa mu misizi, ndetse n’ahandi hasukwa ibitaka.
Ubuyobozi bw’inzego z’ibanze muri aka gace bavuga ko aba bantu babikora ari ntawe babibwiye ndetse nta n’uwabibasabye ahubwo bakaba baba babuze aho babimena maze bagahitamo kujya kwihisha mu mihanda ahatagaragara, ariko ngo bakaba bagiye gushyiraho uburyo bwo kugenzura bena aba bantu maze bagahanwa.
Ubuyobozi kandi nanone ntibuhwema gukangurira abatrage kubungabunga ibidukikije yaba imigezi, imihanda, amashyamba, ndetse n’ahandi hagirira igihugu n’abagituye akamaro.


text:
Captain Simon Kabera nk’umuhanzi akomeje kwigarurira imitima ya benshi
Umuhanzi w’umunyarwanda, Captain Simoni Kabera usanzwe aririmba indirimbo zihimbaza Imana mu njyana ikunzwe na benshi ya Country, akomeje kwigarurira imitima y’abatari bake bitewe n’uburyo yicisha bugufi ugereranyije n’abandi bahanzi.
Inkuru dukesha isange.com ivuga ko rimwe mu mahurizo akomerera abahanzi batangiye kwiyumvamo akanyabugabo ari "Uguca Bugufi".
Kubona umuhanzi abasha gukurura abantu abazana mu rusengero cyangwa se mu birori runaka, bigaragaza imbaraga ziba zikubiye mu bihangano (...)
Umuhanzi w’umunyarwanda, Captain Simoni Kabera usanzwe aririmba
indirimbo zihimbaza Imana mu njyana ikunzwe na benshi ya Country,
akomeje kwigarurira imitima y’abatari bake bitewe n’uburyo yicisha
bugufi ugereranyije n’abandi bahanzi.
Inkuru dukesha isange.com ivuga ko rimwe mu mahurizo akomerera
abahanzi batangiye kwiyumvamo akanyabugabo ari "Uguca Bugufi".
Kubona umuhanzi abasha gukurura abantu abazana mu rusengero cyangwa se mu birori runaka, bigaragaza imbaraga ziba zikubiye mu bihangano bye
dore ko iyi akenshi usanga ari iturufu abahanzi bakunda kwitwaza
akenshi ugasanga barabaye imbonekarimwe.
Simon Kabera, ni umwe mu bahanzi bakuru, bakomeye kandi bubashywe. Uyu mugabo w’umugore n’abana babiri, Ni umwe mu bahanzi basoje amashuri makuru kandi unafite icyubahiro mu ngabo z’u Rwanda dore ko kuri ubu afite ipeti rya Captain.
Iyo umureba yinjiye mu nzu y’Imana usanga ibyo byose abyirengagije
ntibimubuze kuba nk’abandi basanzwe. Iyo kandi atumiwe mu giterane
runaka nta mananiza ashyira ku wamutumiye. Ibi usanga akenshi
binyuranye n’imwe mu myitwarire ya bamwe mu bahanzi bagenda bagaragaza iyo batumiwe cyangwa se bageze mu nzu y’Imana.
Kuba uyu muhanzi aca bugufi, usanga icyizere abantu bagiye batakariza
bamwe mu bahanzi bakomeye cyangwa se abakizamuka, cyose bakigarura
bakakimushyiraho bityo n’ibyo aririmba bigaherako bibakora ku mitima
koko.
Kugira ubuhamya bwiza ndetse no guca bugufi byari bikwiriye kuba
intwaro ya mbere yifashishwa n’umuhanzi cyangwa se umukozi w’Imana aho
ava akagera.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Nsoro Andre wo mu murenge wa Kazo akarere ka Ngoma avuga ko ubworozi bw’ingurube bumwinjiriza cyane kuruta inka yari yoroye. Nyuma yo kugurisha inka eshatu yari yoroye ngo yagure umushinga we w’ubworozi bw’ingurube,avuga ko mu mwaka umwe yiteze kujya abona hejuru ya miliyoni ebyili z’inyungu. Ingurube yahereyeho ibyara ibibwana 12,kimwe akigurisha ibihumbi 10,kandi ishobora kubyara […]
Ngoma: Ubworozi bw’ingurube bumuha umusaruro kuruta inka
Karangazi: Kutagira amazi bibangamiye ubworozi bw’ inka
Bamwe mu baturage b’umurenge wa Karangazi baratakambira akarere ka Nyagatare kuko kutagira amazi ngo bigiye kubamaraho inka za kijyambere boroye. Ndemezo David avuga ko utugari twa Kamate n’Akayange ahanini dutuwe n’aborozi ari two dufite ikibazo cy’amazi y’inka. Ngo bavuguruye ubworozi ariko kutagira amazi bigiye kubamaraho inka. “ Badusabye kuvugurura ubworozi turabikora kandi koko harimo inyungu. […]
Nyabihu: Bahishuye amabanga 2 aboneka mu bworozi bw’amatungo magufi
Aborora amatungo magufi mu karere ka Nyabihu bavuga ko hari amabanga 2 abonekamo,rimwe ry’iterambere irindi ry’imibereho n’imirire myiza. Habimana worora amatungo magufi atandukanye yagize ati “bimfitiye akamaro kuko niba ufite itungo nk’iryo,riguha ifumbire kandi rikabyara rikororoka. Ukabona amafaranga.Njyewe amatungo magufi mfite mbona afite akamaro,arangoboka iyo nkeneye ifaranga,ifumbire,mbona ari ibintu byiza.” Uwiragiye Clemence we avuga ko […]
Save: Ubworozi bw’ingurube bubafatiye runini
Abatuye Save mu karere ka Gisagara bavuga ko n’ubwo hari abasuzugura korora ingurube, bo zibafatiye runini, banafite ubuhamya bw’ibyiza bubagejejeho. Ku banu benshi iyo uvuze Save ho mu karere ka Gisagara bumva ubworozi bw’ingurube. Ibi babiterwa n’uko muri aka gace zihaba cyane ndetse by’umwihariko mu kagari ka Rwanza zikaba zinahacururizwa cyane. Kimwe mu bikunze […]
Nyabihu: Ikibazo cy’amasoko ku bavumvu n’icy’abangiza imizinga bigiye gukemurwa
Bimwe mu bibazo by’ingorabahizi abavumvu bahura nabyo muri Nyabihu harimo icy’amasoko y’ubuki ndetse n’icy’abashumba bakunze kwangiriza imizinga. Koperative Abakoranabushake,abavumvu bo mu murenge wa Mulinga mu kagari ka Gisizi.Bakorera umwuga w’ubuvumvu mu ishyamba rya Gishwati. Abanyamuryango 12 bayigize bavuga ko ibibazo bahura nabyo cyane cyane,harimo icy’abashumba babangiriza imizinga ndetse n’ikindi kibazo cy’ingutu kijyanye no kubona aho […]
Gakenke: aborozi Bumvaga batakwororera mu biraro none bamaze kubona inyungu yabyo
Gahunda yo kororera mu biraro igitangarizwa, abaturage bo mu karere ka Gakenke by’umwihariko aborozi ntibayikozwaga kuko bumvaga ko amatungo yabo agiye kwicwa n’inzara hamwe n’indwara zitandukanye zibasira amatungo kubera ko bari bazi ko nta tungo rya kwororerwa mu kiraro ngo rizagire ubuzima bwiza. Gusa ariko aho batangiye kororera mu biraro barishimira ko babona ifumbire […]
Modern bee-keeping revolutionises Gicumbi
In Rwanda, modern day bee-keeping helps provide citizens with a way out of poverty and ensures an improved environment as well as a better quality of honey. Bee keepers in Gicumbi will no longer meet bee-keepers risking their lives crawling towards the treetops in search for those golden drops of honey. The local bee-keepers have […]
Gicumbi –Abavumvu bahuguwe uburyo bwo kororamo inzuki mu buryo bwa kijyambere
Mu rwego rwo kongera umusaruro w’ubuki mu gihigu cy’u Rwanda urubyiruko ndetse n’abandi bantu bakoraga umwuga w’ubuvumvu bahuguwe uburyo bwo kororamo inzuki bwa kijyambere butanga umusaruro mwinshi ugereranyije n’ubundi buryo bwari busanzwe bukorwamo inzuki. Mu mahugurwa y’iminsi 2 kuva tariki tariki ya 17- 20/5/2015 yaberaga mu karere ka Gicumbi yatangwaga n’ikigo gishinzwe guteza imbere ubworozi […]
Gicumbi – Urubyiruko rurakangurirwa ubworozi bw’inzuki kuko ari umwuga waruteza imbere
Urubyiruko rwo mu karere ka Gicumbi rurakangurirwa kwitabira ubworozi bw’inzuki kuko ari umwuga warufasha kwiteza imbere. Umukozi w’akarere ka Gicumbi ushinzwe ubworozi Gashirabake Isdore atangaza ko urubyiruko bari kurushishikariza kwitabira ubworozi bw’inzuki kugirango babashe kwiteza imbere bivane mu bushomeri. Impamvu ngo n’uko ubu bworozi bwitabirwa gukorwa n’abakuze gusa urubyiruko ugasanga rutabyitabira kandi bashobora kubukora bukabateza […]
Nyamasheke: Abarobyi barasabwa gukoresha ibikoresho bituma bacungirwa umutekano
Nyuma y’aho bigaragariye ko mu kiyaga cya Kivu hakomeje kugaragara umutekano muke, ukuruwe n’akajagari k’abantu benshi bakorera mu kiyaga mu buryo butazwi ndetse abarobyi b’abanyarwanda bakagwa mu duco rw’abakongomani, bamwe bakicwa abandi bagashimutwa, abarobyi barasabwa kwambara ibibaranga kugira hirindwe ko umutekano muke wakongera kubaho. Ibi babisabwe kuri uyu wa kane tariki ya 28 Gicurasi 2015, […]


text:
Kwizirika umukanda ni byo byatumye bitwa abami b’umushumi (Igice cya II)
Bakunzi bacu, twateruye tubagezaho ibirebana n’abami b’umushumi igice cya mbere, reka twanzike dukomeze amateka yaranze urwa Gasabo, kuri iki gice tuzanzure mu nomero itaha.
Ntawakwirengagiza ubwoko bw’Abatsobe na bwo ngo bukomoka kuri Gihanga, kuko ngo uwo bakomokaho witwa Rutsobe ari umuhungu yabyaye hanze. Uyu muryango na wo ukaba waraje kubahwa ibwami kubera imihango y’ubwiru wakoraga, dore ko ngo banagiraga ingoma yabo yitwa Rwamo na ho umurwa baturagaho ukaba wari i Kinyambi muri Runda. (...)
Bakunzi bacu, twateruye tubagezaho ibirebana n’abami b’umushumi igice cya mbere, reka twanzike dukomeze amateka yaranze urwa Gasabo, kuri iki gice tuzanzure mu nomero itaha.
Ntawakwirengagiza ubwoko bw’Abatsobe na bwo ngo bukomoka kuri Gihanga, kuko ngo uwo bakomokaho witwa Rutsobe ari umuhungu yabyaye hanze. Uyu muryango na wo ukaba waraje kubahwa ibwami kubera imihango y’ubwiru wakoraga, dore ko ngo banagiraga ingoma yabo yitwa Rwamo na ho umurwa baturagaho ukaba wari i Kinyambi muri Runda.
Umuryango w’Abatsobe wari ufite agaciro mu butegetsi bwite bw’igihugu kuko bari bashinzwe imihango y’Ubwiru ijyanye n’umuganura bagatura mu karere k’u Bumbogo bakagira n’umutwe w’ingabo bayoboraga witwa Gakondo ukomoka kuri Gihanga.
Ikindi kivugwa kuri Gihanga ni uko igihugu yategekaga cyarengaga imbibi z’u Rwanda tuzi ubu. Ibi bigashingirwa ku ntekerezo zigaragaza ko ubutegetsi bwe bwageraga hakurya mu Burengerazuba bwa Congo aho bitaga mu Bunyabungo ndetse n’ahitwa Buhindangoma hakurya muri Rucuru.
Ahandi hagaragara ibirari by’amateka bishobora kwemeza ko Gihanga yabayeho ni mu majyaruguru y’u Rwanda ahitwa Buhanga hagati ya Nyamutera na Nyakinama ku bazi amazina y’uturere twa kera. Aha hagaragaraga ibigabiro by’aho uyu mwami yari atuye ariko umuntu akaba atakwemeza ko ibyo bigabiro bigihari magingo aya kubera ibikorwa by’ubuhinzi n’imiturire.
Imwe mu mihango yakorerwaga muri aka gace ni iyakorwaga ku mfizi yitwa Rugira ngo yabanaga n’inka zitwa Ingizi nk’uko uyu munyamateka abivuga. Iyi mihango ngo yaba yaratangiye ku ngoma y’umwami Yuhi II Gahima ari na bwo umutwe w’ingabo zitwa Gakondo zatandukanaga n’izitwa Abangakugoma nyuma aba Bangakugoma bakoherezwa kuba hariya mu Buhanga. Undi murwa wa Gihanga uvugwa mu mateka, ni uwari ahitwa Nyamirembe cyangwa se Humure yo mu Mutara, aho uyu mwami ngo yaba yarageneye umuhungu we Kanyarwanda ngo azabe ari we umusimbura ku ngoma amaze gutanga.
*Gihanga yarongoye abagore benshi
Ikindi amateka garagaza, avuga ko Gihanga yagiye abyara abana batandukanye badahuje ba nyina kuko na we yari afite abagore benshi nk’uko byari bisanzwe bimenyerewe mu Rwanda rwo ha mbere.
Umugore wa mbere wa Gihanga ari uwitwa Nyamususa akaba umukobwa wa Jeni uturuka mu bwoko bw’Abarenge akaba yarabyaranye n’uyu mugore Kanyarwanda Gahima (Wamusimbuye ku Ngoma), Kanyandorwa Sabugabo se wa Mushambo ukomokwaho n’ubwoko bw’Abashambo (Wabaye Umwami wo mu Ndorwa) ndetse n’uwitwa Kanyabugesera Mugondo se wa Muhondogo sekuruza w’ubwoko Abahondogo (Bategetse u Bugesera), ndetse na Nyirarucyaba umukuramberekazi w’ubwoko bw’Abacyaba (Bategekaga Ingoma y’u Bugara).
Gihanga yarongoye kandi Nyangobero ukomoka mu Bunyabungo (Intara ya Kivu y’Amajyepfo) barabyarana Kanyabungo Ngabo waje gutegeka mu Bunyabungo ndetse arongora na Nyirampirangwe babyarana Gashubi se wa Gashingo ukomokwaho n’abitwa Abashingo ndetse ngo babyarana n’undi mwana witwa Gafomo.
Gihanga yari afite undi mugore w’inshoreke witwaga Nyirarutsobe babyarana Rutsobe umukurambere w’abo mu bwoko bw’Abatsobe.
Reka dusubikire ahangaha tuzakomeza mu nomero yacu itaha turebera hamwe ibijyanye na Kanyarwanda Gahima, Yuhi Musindi, Ndahiro Ruyange, Ndoba, Samembe na Nsoro Samukondo.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Kumena uduheri two mu maso bishobora kuguhitana
Kwikoraho kenshi mu isura, cyane cyane igice cy’ahari izuru ndetse n’ahahegereye, si byiza na buke kuko uramutse umennye uduheri cyangwa ukahakomeretsa uko ubonye kose bishobora kukumerera nabi hafi kuba byanaguhitana.
Akenshi abantu ntibakunda kuba bakwibuza kwikoraho mu isura. Akenshi baba bumva bakwiyemeza kwikuraho ikintu cyose gisa nk’aho kitaboneye babasha kwibonaho mu ndorerwamo. Ikibi rero akenshi kirimo ni uko abantu bihutira kumena utubyimba, n’uduheri tuba twaje mu isura, cyane (...)
Kwikoraho kenshi mu isura, cyane cyane igice cy’ahari izuru ndetse n’ahahegereye, si byiza na buke kuko uramutse umennye uduheri cyangwa ukahakomeretsa uko ubonye kose bishobora kukumerera nabi hafi kuba byanaguhitana.
Akenshi abantu ntibakunda kuba bakwibuza kwikoraho mu isura. Akenshi baba bumva bakwiyemeza kwikuraho ikintu cyose gisa nk’aho kitaboneye babasha kwibonaho mu ndorerwamo. Ikibi rero akenshi kirimo ni uko abantu bihutira kumena utubyimba, n’uduheri tuba twaje mu isura, cyane cyane ahari izuru no hafi yaryo, kandi aho ni ahantu habi cyane hashobora gutera urupfu, nk’uko ubushakashatsi bubigaragaza.
Nk’uko byanditswe ku rubuga rwa Doctoroz.com, impamvu itera kuba bene aha hantu hashobora guteza ingorane zikomeye ni uko imitsi ihazana amaraso ihita ifatira ku mijyana iri mu gice cy’inyuma cy’umutwe aho n’ubwonko bufatiye.
Kuva muri iryo huriro ry’imitsi n ‘ubwonko, ni bugufi cyane bw’agace k’ubwonko kitwa sinus, kakira amaraso yose avuye muri urwo ruhurirane rw’imitsi. Kuba rero aka gace kagira ikibazo icyo aricyo cyose cy’ubwandu bishobora guteza ingorane zirimo; ibibzo byo kutabona neza, kugira paralyze, kurwara umutwe, ndetse n’urupfu. Uburyo rero udukoko two mubwoko bwa bagiteri, tubasha kugera muri kariya gace k’ubwonko, ahanini biterwa n’uburyo dufatamo amasura yacu.
Igitera izuru kuba ariryo rikwiye kurindwa
Izuru ni igice cy’ibanze cy’umubiri gihura n’ibishobora kwangiza umubiri biri mu kirere, kikaba kinafite ububasha bwo kubyirinda. Rero ntabwo bitangaje kuba haba ari naho haba ibyakwangiza umubiri byinshi byibera mu rurenda rwo mu mazuru.
Kenshi na kenshi rero, zaba za bagiteri ndetse n’imyanda yose iri mumwuka ntibibasha kurenga muzuru ngo bibe byagera ahandi mumubiri kuko izuru ari igice nanone gifite ubwirinzi buhanitse. Uburyo bigendamo, ni uko hari utwoya duto tuba tugaragiwe n’ibimyira turi mumazuru dufasha muguhagarika ibibi byose byabasha kwinjira mumazuru, tukabibuza kugera mu nzira y’ubuhumekero, ndetse no mu maraso.
Ni agace ko hafi y’izuru, mukanwa, iminwa, ndetse n’imitsi yo mu maso hacu, hamwe n’amaso niho hantu hashobora kuba inzira ya bugufi yo kugeza bagiteri kubwonko, bikaba byabasha kugirira nabi umuntu ndetse no kurwego rwo gupfa. Gukora uko ubonye rero muri ako gace, cyane cyane kuhakomeretsa, ni bibi cyane kuko bishobora guha urwaho za bagiteri, rwo kugendagenda uko zishakiye, zikaba zagera no kubwonko byoroshye.
Uburyo kiriya gice cy’isura cyangizwamo
Igihe cyose ushikuje urwoya rwo muzuru, kumunwa, ukipfumuza kimwe muri ibyo bice, cyangwa ukaba wamena agaheri, akabyimba, nabwo muri ibyo bice, bagiteri zishobora kwirundanyiriza mu bikomere n’udusebe duto tutagaragarira amaso, bityo bikaba byatuma habaho ikitwa infection cyangwa kwandura, kuko ibisebe byaba iby’ibikomere cyangwa iby’ahabazwe ku bushake kwa muganga, biba ariho hantu hakunda kwanduzwa cyane na za bagiteri. Umuti mwiza rero wo kurinda aka gace kagaragiye izuru, ukaba ari ukwirinda kugira icyo uhakoraho icyo aricyo cyose.
Ubu nibwo buryo bwiza bwo kurinda iki gicekigaragiye izuru, no kugifata neza:
• Guhanaguza neza igitambaro gisukuye kandi cyabugenewe, mumazuru yacu, kandi buri munsi.
• Guhanagura neza n’ubwitonzi mumazuru, kandi hakirindwa gukoresha inzara cyangwa ikindi kintu icyo aricyo cyose kitari igitambaro cyabugenewe.
• Kwirinda kumena cyangwa gushitura uduheri utubyimba, twaba twaje muri bene kiriya gice, ndetse ukanirinda gushitura no gupfura utwoya twaho uko ubonye.
• Kwivuza hakiri kare igikomere icyo aricyo cyose cyaje mu maso.
• Gukoresha ibikoresho byabugenewe byogosha, bigakata neza amoya, aho kuyapfura.
• Niba hari ukwipfumuza kugiye kubaho ugomba kubanza ukabitekerezaho bihagije.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Bamwe mu baturage batuye mu murenge wa Nyabitekeri barasaba ubuyobozi kubasobanurira icyashingiweho mu gutanga rondereza ndetse n’ibikoresho biyungurura amazi kuko bavuga ko byahawe abantu mu buryo budasobanutse kandi budaciye mu mucyo.
abaturage bavuga ko bagerageje kubaza ubuyobozi ariko ntibabashe kubona ibisobanuro by’uburyo ibyo bikoresho byatanzwe.
Bashimande Vincent avuga ko bajya gutanga ibyo bikoresho babikoze bababwira ko bashingiye ku byiciro by’ubudehe nyamara bakaba baragiye babona bitangwa ndetse bikanahabwa abandi bigaragara ko bishoboye.
Bashimande avuga ko n’ubwo ibyiciro by’ubudehe bidasobanutse hakwiye gukorwa gahunda yatuma buri muturage wese abasha kubona amazi meza kandi akayanywa ku buryo busukuye , bityo bakaba bakwiye no gusobanurirwa uko ibyakozwe mu gutanga ibyo bikoresho byagenze.
Agira ati “twumvise bavuga ko ibyakozwe byashingiye ku byiciro by’ubudehe, n’ubwo ibyo byiciro twavuze ko bikoze nabi simbona impamvu abandi banyarwanda tudashakirwa natwe uko twabona amazi meza kandi tukayanywa asukuye, ibi birasaba ko dusobanurirwa n’impamvu hari ababa mu cyiciro kimwe bahawe abandi bagasigara nta tombola yabaye”.
Umuyobozi w’akarere wungirije ushinzwe imibereho myiza y’abaturage mu karere ka Nyamasheke, Gatete Catherine, avuga ko bashishikariza abaturage gukoresha amazi meza kandi afite isuku, byatumye gutanga udukoresho dusukura amazi bahera ku bantu batishoboye kuko abishoboye bashobora guteka amazi mu bikoresho byiza .
Kubera ko akarere gafite abatishoboye benshi kandi ibikoresho bikiri bike, byatumye babiha abaturage babikeneye nta kindi bashingiyeho ariko ko n’abasigaye bashobora kuzagerwaho.
Agira ati “twabonye ibikoresho bidakwiye abari mu cyiciro cya mbere n’icya kabiri tubihawe n’umushinga w’abanyamerika, ni umushinga ugikomeza uzagera no ku bandi basigaye, twatanze ibikoresho bisaga ibihumbi 13 mu gihe abagombaga kubihabwa basaga ibihumbi 18, abatagezweho bakwiye kwihangana bagakomeza gukoresha uburyo busanzwe mu gusukura amazi no kuyateka neza babungabunga ubuzima bwabo”.
Gatete ashishikariza abaturage kwibuka guteka amazi kandi bakayabika mu bikoresho bisukuye cyangwa bagakoresha imiti isukura amazi kugira ngo birinde indwara zituruka ku mwanda, kandi bakitabira gukoresha amshyiga ya kijyambere azatuma barushaho kubungabunga ibidukikije.


text:
Nshobora kwizera gute ko nzajya mu Ijuru nimara gupfa?
Ikibazo: Nshobora kwizera gute ko nzajya mu Ijuru nimara gupfa?
Igisubizo: Wizeye ko wahawe ubugingo buhoraho kandi ko uzajya mu Ijuru numara gupfa? Imana irashaka ko ubyizera! Bibiliya iravuga ngo: “Ibyo ndabibandikiye mwebwe abizeye izina ry’Umwana w’Imana, kugira ngo mumenye yuko mufite ubugingo buhoraho” (1 Yohana 5:13). Tuvuge ko muri aka kanya uhagaze imbere y’Imana, maze irakubaza iti: “Kuki ngomba kukureka ngo winjire mu Ijuru?” Wasubiza iki? Ntabwo ushobora kubona icyo usubiza. Icyo ugomba kumenya ni uko Imana idukunda kandi ko yadushyize imbere inzira dushobora kumenya neza, aho tuzaba iteka ryose. Bibiliya itanga igisubizo muri ubu buryo: “Kubera ko Imana yakunze abari mu isi cyane, byatumye Itanga Umwana Wayo w’Ikinege, kugira ngo umwizera wese atarimbuka, ahubwo ahabwe ubugingo buhoraho” (Yohana 3:16).
Mbere na mbere tugomba gusobanukirwa ikibazo kitubuza kuzajya mu Ijuru. Ikibazo ni iki – kamere yacu y’ibyaha itubuza gusabana n’Imana. Turi abanyabyaha kubera kamere yacu no guhitamo kwacu. “Kuko bose bakoze ibyaha, ntibashyikira ubwiza bw’Imana” (Abaroma 6:23). Nti dushobora kwiha agakiza. “Mwakijijwe n’ubuntu ku bwo kwzera, ntibyavuye kuri mwe– ahubwo ni impano y’Imana. Ntibyavuye ku mirimo yanyu kugira ngo hatagira umuntu wirarira” (Abefeso 2:8-9). Twese dukwiriye igihano cyo gupfa no kujya mu muriro utazima. “Kuko ibihembo by’ibyaha ari urupfu” (Abaroma 6:23).
Imana irera, irakiranuka kandi igomba guhana icyaha, ariko kubera urukundo idukunda, yababariye ibyaha byacu. Yesu yaravuze ati: “Ninjye nzira n’ukuri n’ubugingo. Nta wujya kwa Data ntamujyanye” (Yohana 14:6). Yesu yiciwe ku musaraba ku bwacu: “Kuko na Kristo yababarijwe ibyaha by’abantu rimwe, umukiranutsi ababarizwa abakiranirwa, kugira ngo atuyobore ku Mana” (1 Petero 3:18). Yesu yazutse mu bapfuye: “Yatangiwe ibicumuro byacu kandi azurirwa kugira ngo dutsindishirizwe” (Abaroma 4:25).
Dusubiye rero ku kibazo cya mbere– “Nshobora kwizera gute ko nzajya mu Ijuru nimara gupfa?” Dore igisubizo– izere Umwami Yesu Kristo, urakira (Ibyakozwe n’Intumwa 16:31). “Icyakora abamwemeye bose, bakizera Izina Rye, yabahaye ubushobozi bwo kwitwa abana b’Imana” (Yohana 1:12). Ushobora guhabwa ubugingo buhoraho nk’impano y’UBUNTU. “Iyi mpano y’Imana ni ubugingo buhoraho muri Kristo Yesu Umwami wacu” (Abaroma 6:23). Uyu munsi, birashoboka ko waba uri mu buzima bwnshi kandi bwuzuye. Yesu yaravuze ati: “Ariko njyeweho nazanywe no kugira ngo zibone ubugingo, ndetse ngo zibone bwinshi” (Yohana 10:10). Ushobora kuzabana na Yesu ubuziraherezo mu Ijuru, kuko yabisezeranye: “Kandi ubwo ngiye kubategurira ahanyu, nzagaruka mbajyane iwanjye, ngo aho ndi namwe muzabeyo” (Yohana 14:3).
Niba wifuza kwakira Yesu Kristo nk’Umukiza wawe ndetse no guhabwa imbabazi z’Imana, dore isengesho ushobora kuvuga. Kandi kuvuga iri sengesho cyangwa irindi iryo ari ryo ryose, siryo rizaguhesha agakiza. Kwizera Yesu Kristo, ni byo byonyine bishobora kuguhesha imbabazi z’ibyaha byawe. Iri sengesho ni uburyo bworoshye bwo kugaragariza Imana ko uyizera kandi ko uyishimira kuba yarakugiriye imbabazi. "Mana, nzi neza ko nagucumuyeho none nkwiriye kwirengera igihano. Ariko Yesu Kristo yemeye guhabwa igihano nari nkwiriye, kugira ngo nimwizera nshobore kubabarirwa. Ndakwizeye umpe agakiza. Urakoze k’ubw’Ubuntu n’imbabazi zawe bitangaje! Amina!"
Mbese wafashe icyemezo cyo kwiyegurira Kristo ubikuye ku byo umaze kwisomera hano? Niba ari uko, nyaboneka kanda ahakurikira handitse ngo "None nemeye Kristo"
Garuka ku rupapuro rwanditse mu Kinyarwanda
Nshobora kwizera gute ko nzajya mu Ijuru nimara gupfa?


text:
Rwanda : Aborozi bororera mu nzuri ahahoze ishyamba rya Gishwati barasabwa kubungabunga ibidukikije n’ibiti byatewe muri ako gace
Umwe mu borozi bo mu murenge wa Muringa,Nzabanita Faustin yavuze ko agiye gukora ibishoboka byose akaba intangarugero mu kurengera ibidukikije ndetse akabishishikariza n’abandi
Aborozi bororera mu nzuri za Gishwati zegereye ahaterwa ibiti, haba hafi ya Gishwati cyangwa ku mihanda ndetse n’ahandi muri Gishwati, barasabwa kubibungabunga uzabirengaho agahanwa kuko byagaragaye ko inka zabo zikunze kubyangiza. Ibi bikaba byaratangajwe na Shingiro Eugène ushinzwe ubworozi mu karere ka Nyabihu.
Shingiro Eugene akomeza avuga ko iki kibazo cyo kwangiza ibiti byatewe muri Gishwati cyakunze kuvugwa kenshi,ibi bikaba byaragarutsweho na Munyampamira Ildephonse,ushinzwe amashyamba mu karere ka Nyabihu.
Ni muri urwo rwego,ushinzwe ubworozi mu karere ka Nyabihu n’abandi bayobozi bagiranye inama n’aborozi bororera muri Gishwati hafatwa ingamba zo kubungabunga ibiti bihaterwa ndetse aborozi banatangarizwa ko uzabirengaho uwo ari we wese azabihanirwa. Buri mworozi yasabwe kandi kuba imboni y’ibyo bidukikije,agakumira uwo ari we wese washaka kubyangiza.
Muri zimwe mu ngamba zafashwe,aborozi basabwe kugaragaza abashumba babo bakabarurwa,bakagira ibibaranga kuburyo abashyumba batagira inzuri bazagaragazwa,hakamenyekana abangiza ibiti. Ibiti ndetse n’ibyatsi bigenda biterwa muri Gishwati,aborozi bakaba basabwa kubibungabunga bigakura. Basabwe ko ibyatsi bizajya byahirwa,inka zikajya zirira ibyatsi mu biraro kuko ariho zinatanga n’ifumbire aho kugira ngo byangizwe.
Ubusanzwe itegeko riteganya ibihano ku muntu wese wangiza ibidukikije,ninayo mpamvu ushinzwe ubworozi mu karere ka Nyabihu agira inama aborozi yo kwita cyane ku bidukikije muri rusange cyane cyane bakita ku mashyamba yatewe mu rwego rwo kuzahura ahahoze ishyamba rya Gishwati,aho kugira ngo bazagerweho n’ibihano ari bo bizize kandi baraburiwe.
Mbere ya Jenoside Gishwati yari ishyamba kimeza rifite ubuso bwa km2 280,nyuma ya Jenoside, ahagana mu myaka ya 1996,abantu bakaba baratuye mu bice bya Gishwati, ishyamba rya Gishwati rigatemwa, ubuso bw’ishyamba busigara bugera kuri km27 gusa. Hamwe haraturwa ndetse ahandi hasigara hasa n’ahambaye ubusa nta giti . Ibyo byateye ingaruka nyinshi,zirimo iyangirika ry’ibidukikije,isuri,inkangu,gusenyuka kw’amazu y’abari bahaturiye,imfu z’abantu n’amatungo,n’izindi ngaruka zitandukanye.
Mu rwego rwo gusubiranya ahahoze ishyamba rya Gishwati ari nako hanirindwa izo ngaruka zose,bamwe mu bari batuye mu duce twa Gishwati barimuwe,nyuma kandi iki gice cya Gishwati kikaba cyaragabanijwemo ibice 3,harimo igice gihingwamo,igice cyororerwamo ndetse n’igice cy’ishyamba. Abahaturiye bahinga ahagenewe guhingwa,abahororera,n’abandi baturage muri rusange, bakaba basabwa kubungabunga ibi bice cyane bita ku hatewe amashyamba kugira ngo iri shyamba rizongere kuzahuka risubirane.


text:
Kayonza: Abahagarariye inzego z’urubyiruko batanze ibitekerezo ku bibazo bibangamye bizaganirwaho muri EDPRS 2
Abahagarariye inzego z’urubyiruko mu mirenge igize akarere ka Kayonza tariki 19/02/2013 batanze ibitekerezo ku bibazo bibangamiye urubyiruko rwo muri ako karere, kugira ngo bizaganirweho muri gahunda y’imbaturabukungu ya EDPRS 2.
Hari inama yari yahuje abahagarariye inzego z’urubyiruko bo mu turere twose tw’igihugu, kugira ngo batange ibitekerezo ku bibazo urubyiruko ruhura na byo. Buri karere kari gahagarariwe n’abantu babiri gusa muri iyo nama, biza kugaragara ko bashobora kudatanga ishusho nyayo y’ibibazo urubyiruko rufite.
Ibyo ngo byatumye hafatwa icyemezo cy’uko urubyiruko rwinshi rwatanga ibitekerezo kugira ngo hagaragare ishusho nyayo y’ibibazo urubyiruko rufite, nk’uko bivugwa n’abahagarariye urubyiruko ku rwego rw’akarere ka Kayonza.
Urubyiruko rwishimira kuba leta y’u Rwanda iruzirikana ikaruha umwanya wo gutanga ibitekerezo byatuma rutera imbere nk’uko Kamana Uwayo Samuel wo mu murenge wa Ndego mu karere ka Kayonza bivuga.
Byinshi mu bibazo urubyiruko rufite byagaragaye mu bitekerezo abaruhagarariye batanze byiganjemo kuba urubyiruko rutabona ingwate zarufasha kubona inguzanyo z’amabanki kugira ngo rutegure imishinga yarufasha kwiteza imbere.
Banavuze ko urubyiruko rwize rugira ibibazo byo kubura akazi kubera ko rudafite ubunararibonye. Umwe muri yagize ati “Badusaba kugira ubunararibonye mu kazi twaba tutabufite akazi tukakabura, tukibaza ukuntu tuzaba inararibonye tudakora bikatuyobera”
Urubyiruko rwo mu karere ka Kayonza rwifuza ko hazashyirwaho ibigo by’urubyiruko nibura muri buri murenge, kugira ngo rujye rubona uburyo bwo gusangira ibitekerezo, bityo abagize ibyo bageraho babisangize bagenzi ba bo.
Runavuga ko mu gihe bibaye ngombwa ko leta yakira ibitekerezo by’urubyiruko yajya ihera hasi mu midugudu ntihibandwe ku rubyiruko rwo mu mijyi gusa, kuko usanga ibibazo urubyiruko rwo mu mijyi rufite bitandukanye n’iby’urubyiruko rwo mu bice by’icyaro.


text:
Amadini amwe abangamiwe n’icyemezo bafatiwe n’Umujyi wa Kigali
Ibyemezo byafashwe n’Umujyi wa Kigali ku rusaku rw’abanyamadini, hari bamwe mu banyamadini bavuga ko babona bibabangamira, kuko ijambo ry’Imana bagenderaho (Bibiliya) ribasaba kuyihimbaza bakoresheje amajwi arenga (Zaburi 150: 5).
Nyuma yaho Komite y’Umutekano yaguye y’Umujyi wa Kigali iyobowe n’Umuyobozi w’Umujyi wa Kigali Ndayisaba Fidèle yateranye tariki ya 04 Gashyantare 2013, igasuzumira hamwe ikibazo cy’abasakuriza abandi bakoresheje indangururamajwi cyangwa ibindi bikoresho by’umuziki, (...)
Ibyemezo byafashwe n’Umujyi wa Kigali ku rusaku rw’abanyamadini, hari bamwe mu banyamadini bavuga ko babona bibabangamira, kuko ijambo ry’Imana bagenderaho (Bibiliya) ribasaba kuyihimbaza bakoresheje amajwi arenga (Zaburi 150: 5).
Nyuma yaho Komite y’Umutekano yaguye y’Umujyi wa Kigali iyobowe n’Umuyobozi w’Umujyi wa Kigali Ndayisaba Fidèle yateranye tariki ya 04 Gashyantare 2013, igasuzumira hamwe ikibazo cy’abasakuriza abandi bakoresheje indangururamajwi cyangwa ibindi bikoresho by’umuziki, hafashwe ibyemezo biherekejwe n’ibihano biteganwa n’amategeko.
Bishop Nzeyimana Innocent uhagarariye Ihuriro ry’amadini n’amatorero yo mu Karere ka Nyarugenge, yagize icyo atangariza IGIHE ku byemezo byabafatiwe.
Yavuze ko ibyo Umujyi wa Kigali uvuga na bo babyumva kandi babishyigikiye, ko abashaka gukoresha uburyo burangurura amajwi y’abantu cyangwa y’ibikoresho bya muzika byaba ibya gakondo nk’ingoma cyangwa ibindi mu ruhame, bagomba kubikorera ahitaruye abantu ku buryo bitagira uwo baturanye bibangamira.
Akomeza avuga ko Umujyi wa Kigali, udakwiye kwirengagiza ko nsengero nyinshi n’amadini bikorera mu mazu y’amakodeshanyo, kubera ko igishushanyo mbonera cy’Umujyi wa Kigali kitaranononsorwa ngo bamenye aho bakwiye kubaka insengero zabo.
Bishop Innocent yagize ati ’’Dufite impungenge ko abantu babihirwa n’ijambo ry’Imana ndetse n’indirimbo bashobora kuzuririra kuri aya mabwiriza, bakajya babeshya ko babangamiwe n’urusaku rwo mu rusengero runaka kandi Atari ukuri, Leta idufashe mu bushishozi isanganwe hatazagira urengana.’’
Bamwe mu bayobozi b’amadini, batashatse ko amazina yabo atangazwa, bavuze ko babona hari ibyemezo bifatirwa amadini ya Gikristo, ntibifatirwe andi.
Bati ’’uhagarara mu Nyakabanda ukumva ibivugirwa ku musigiti wo kwa Kaddafi mu museso, ubwo se urwo si urusaku? Ko ntawe urababuza, cyagwa ngo ajye kumanura indangururamajwi zabo? Ariko ibikoresho by’abaririmbyi bacu, muzabisanga muri polisi no ku biro by’umurenge.”
Sheikh Habimana Saleh umuyobozi mu Kigo cy’Igihugu cy’imiyoborere (RGB) ufite amadini mu nshingano ze, yatangarije IGIHE ko nta dini na rimwe ryemerewe gusakuriza abaturage.
Yagize ati ’’Kiriya cyemezo kirareba insengero n’amadini yose, hatavuyemo n’umwe, kuko Leta y’u Rwanda nta muco wo gutonesha bamwe ngo abandi barenganywe igira; iyo hatunzwe urutoki ruba rureba buri wese.”
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Burera: Abarangije ayisumbuye bari mu itorero ngo biteguye guteza u Rwanda imbere
Urubyiruko rurangije amashuri yisumbuye ruri mu itorero mu karere ka Burera ruratangaza ko iryo torero ryatumye bamenya amateka y’u Rwanda, n’uko ruhagaze bityo bakaba biteguye kurukorera batiganda kugira ngo baruteze imbere.
Izo ntore ziri mu iterero zigishwa ibintu bitandukanye birimo indangagaciro ndetse na za kirazira z’umuco nyarwanda kuko arizo leta y’ubumwe bw’abanyarwanda ishingiye ho kugira ngo igere ku iterambere rirambye.
Manishimwe Fraterne, umwe muri izo ntore, avuga ko muri iryo torero yabashije kwiga amateka ndetse na politiki by’u Rwanda. Ibyo byatumye abasha kumenya uko u Rwanda ruhagaze maze afata umwanzuro wo kuruteza imbere nk’uko abitangaza.
Agira ati “ahangaha naje kumenya by’umwihariko kandi byimazeyo amateka y’iki gihugu ndetse na politiki yacyo, numva ko ibi bizampa icyerekezo cyo kumenya u Rwanda ruvuye he, rugeze hehe, nkamenya naho narwerekeza kugira ngo twiyubake, twiyubaka mo ikizere nk’abanyarwanda, tugomba kuba intangarugero ku isi yose”.
Dusabimana Vestine we avuga ko itorero ari ngombwa mu buzima kuko abarijyamo bigira mo byinshi bituma bamenya uko u Rwanda ruhagaze. Ngo nava mu itorero akagera iwabo azashyira mu bikorwa ibyo nawe yigiyemo.
Agira ati “nimva hano nk’intore igihugu tuzagiteza imbere tuzashyira mu bikorwa ibyo batwigishije kuko hariho na gahunda tuzakora mu mirenge ibyo byose tuzabikora dushishikaye kandi turwanya ubukene mu gihugu cyacu ndetse n’ubujiji”.
Intore z’urubyiruko, rwo mu karere ka Burera, rurangije amashuri yisumbuye rwadutangarije ko itorero rifite akamaro kuko nk’urubyiruko iyo ruhuye rurasabana, rukagira “morale” bityo rukabona imbaraga zo kubaka u Rwanda.
Tariki ya 06/12/2012, ubwo hatangizwaga itorero ry’abarangije ayisumbuye bo mu karere ka Burera, Guverineri w’intara y’amajyaruguru, Bosenibamwe Aimé, yasabye abari mu itorero kurangwa n’ikimyabupfura n’imyitwarire myiza mu buzima bwabo bwose.
Yakomeje abasaba kwirinda, irondakoko, irondakarere, kwitwara nabi kwishora mu busambanyi, mu biyobyabwenge ndetse n’izindi ngeso mbi. Yakomeje ababwira ko nibahuza imyitwarire myiza n’ubumenyi bazaba bitegurira ejo hazaza habo heza.
Akarere ka Burera gafite urubyiruko rurangije amashuri yisumbuye ruri mu itorero rugera ku 1039. Biteganyijwe ko iryo torero rizasozwa ku wa mbere tariki ya 17/12/2102.


text:
Mitarayeze
Mitarayeze (mitrailleuse) ni yo yari igezweho mu gihe cy’intambara ya mbere y’isi. Icyo gihe inganda zashyize ingufu mu gucura ibikoresho by’intambara muri rusange, ariko bakaba bari bamaze imyaka 50 bari mu kugerageza niba babigeraho. Guhera mu 1914, ubumenyi n’ikoranabuhanga byakoreshejwe bidasubirwaho mu nzego nyinshi, cyane cyane izifite aho zihurira n’imirwano.
Inganda zicura ibyuma n’ikoreshwa ry’ubumara byatumye abahanganye ku rugamba bagira ingufu mu kwirinda umwanzi. Ka gerenade (grenade) kari gasigaye ari ako kwitwaza mu kwikiza umwanzi ku buryo butunguranye.
Igihe iyi ntambara yabaga havumbuwe ibintu byinshi, harimo igisasu kiremereye cyarashwe mu 1915; canons antiaériens, ni ukuvuga uburyo bwo kuyobya ibisasu n’indege biri mu kirere; kuyobora indege ziri mu kirere; itumanaho hagati y’abari ku rugamba n’abayobozi babo, n’ibindi; ariko nyine ibyo byose bikajyana no gutwara ubuzima bw’abantu. [1]


text:
MINEDUC yongeye kurinda umuvundo ku banyeshuri bajya mu biruhuko
Nk’uko bisanzwe bigenda mu itangira ry’abanyeshuri no kujya mu biruhuko kwabo, Minisiteri y’Uburezi yashyize ahagaragara kuri uyu wa 15 Werurwe gahunda y’uko bazataha ku buryo bose bagera mu ngo nta muvundo mu gutega imodoka.
Abazabimburira abandi gutaha tariki ya 28 Werurwe ni abo mu bigo by’amashuri biherereye mu turere twa Nyanza, Ruhango, Huye mu Ntara y’Amajyepfo, Rusizi na Nyamasheke mu Ntara y’Iburengerazuba, Nyarugenge, Kicukiro na Gasabo mu Mujyi wa Kigali bazasubire ku ishuri ku (...)
Nk’uko bisanzwe bigenda mu itangira ry’abanyeshuri no kujya mu biruhuko kwabo, Minisiteri y’Uburezi yashyize ahagaragara kuri uyu wa 15 Werurwe gahunda y’uko bazataha ku buryo bose bagera mu ngo nta muvundo mu gutega imodoka.
Abazabimburira abandi gutaha tariki ya 28 Werurwe ni abo mu bigo by’amashuri biherereye mu turere twa Nyanza, Ruhango, Huye mu Ntara y’Amajyepfo, Rusizi na Nyamasheke mu Ntara y’Iburengerazuba, Nyarugenge, Kicukiro na Gasabo mu Mujyi wa Kigali bazasubire ku ishuri ku itariki ya 19 Mata 2013.
Naho Uturere twa Gisagara, Kamonyi, Nyaruguru na Nyamagabe mu Ntara y’Amajyepfo, Karongi Rutsiro, Ngororero, Rubavu na Nyabihu mu Ntara y’Iburengerazuba bazataha tariki ya 29 Werurwe, bazasubire ku mashuri yabo tariki ya 20 Mata.
Ku tariki ya 30 Werurwe hazataha abo mu bigo byo mu Turere tw’Intara y’Amajyaruguru n’iy’Iburasirazuba, bazasubire ku ishuri tariki ya 21 Mata 2013.
Umunyamabanga wa Leta ushinzwe amashuri Abanza n’Ayisumbuye, Dr. Mathias Harebamungu, yavuze ko abanyeshuri bategetswe kuba bambaye umwambaro w’ishuri, abayobozi n’ibigo n’ababyeyi bakubahiriza gahunda nk’uko yatanzwe.
Dr Harebamungu yasabye ko ikigo cya Leta gishinzwe gitwara abagenzi, ONATRACOM , cyazakoresha imodoka zacyo mu kugoboka abanyeshuri bo mu turere tudakunze kubonekamo imodoka.
Mu gihe itaha ry’abanyeshuri rigiye kuba igiciro cya Essence muri iki cyumweru cyariyongereye, Ikigo Ngenzuramikorere gishinzwe imirimo imwe n’imwe ifitiye igihugu akamaro (RURA) kibukije ko abashoferi batagomba kubyitwaza bongera ibiciro.
Deo Muvunyi ushinzwe gutwara abantu n’ibintu muri RURA, ati “Nta wufite ububasha bwo guhindura ibiciro cyeretse inzego zibifitiye ububasha, RURA yiteguye guhana uwaramuka abikoze.”
Ibigo bitwara abagenzi kandi bisabwa gusuzumisha ibinyabiziga byabo kugira ngo umutekano w’abanyeshuri uzabe wizewe, hakanashyirwaho isaha ntarengwa yo guhaguruka hirindwa ko abana bakererwa bigatuma bagera iyo bajya mu ijoro.
MINEDUC itangaza ko Intara y’Amajyepfo iza ku isonga mu kunoza gahunda y’itangira n’itaha ry’abanyeshuri nk’uko gahunda ipa yatanzwe, mu gihe Umujyi wa Kigali utungwa agatoki kutabyubahiriza.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Amavuta ahindura uruhu aracyagaragara ku isoko
Mu bwoko bwinshi bw’amavuta yo kwisiga acuruzwa hirya no hino mu Mujyi wa Kigali, nubwo afite ubumara buhindura uruhu “Hydroquinon” yaciwe ku isoko, hari abayacuruza.
Umwe mu bacuruzi b’amavuta yo kwisiga mu Mujyi wa Kigali rwagati aganira na IGIHE, yagize ati “ Amavuta arimo “Hydroquinone impamvu tuyacuruza kandi bitemewe , ikibazo si icy’abayacuruza ahubwo ni abatuma yinjira ku mupaka kuko natwe tuyarangura yinjiye mu gihugu”.
Abacuruzi bavuga ko usanga ayo mavuta akundwa kandi akagurwa (...)
Mu bwoko bwinshi bw’amavuta yo kwisiga acuruzwa hirya no hino mu Mujyi wa Kigali, nubwo afite ubumara buhindura uruhu “Hydroquinon” yaciwe ku isoko, hari abayacuruza.
Umwe mu bacuruzi b’amavuta yo kwisiga mu Mujyi wa Kigali rwagati aganira na IGIHE, yagize ati “ Amavuta arimo “Hydroquinone impamvu tuyacuruza kandi bitemewe , ikibazo si icy’abayacuruza ahubwo ni abatuma yinjira ku mupaka kuko natwe tuyarangura yinjiye mu gihugu”.
Abacuruzi bavuga ko usanga ayo mavuta akundwa kandi akagurwa na benshi by’umwihariko igitsina gore.
Umwe mu bakobwa bakunda ayo mavuta agira ingaruka ku ruhu, Uwamariya Therese ati “ Njye impamvu ntayacikaho ni uko atuma umuntu aba inzobe , akagaragara neza bitewe n’uko abyifuza…Yego umuntu ntaba agifite uruhu karemano ariko na none igihe ufite ubushobozi bwo kugira icyo ukora nta mpamvu yo kutiyitaho. Ikindi kandi mwene ayo mavuta agura make, kandi ari menshi akamara igihe kirekire.”
Uwamariya atanga urugero rw’ibiciro by’amavuta ati “ Nka Carolight ifite Hydroquinon igura 2000 akamara nk’amezi atatu, mu gihe Sowhite itakwangiza uruhu igura ibihumbi 10, amavuta meza arahenda.”
Nyamara bamwe mu bakobwa hari abahawe isomo no kwisiga amavuta ahindura uruhu; umukobwa wanze gutangaza izina rye avuga ko yisize amavuta ahindura uruhu akamwangiza, ati "Hari abirukira ayo mavuta ngo barashaka gucya, ariko yenda nawe wareba ukomeze mu maso, nta gaheri na kamwe kabagamo ariko narayisize none nsigaye mfite isoni iyo nirebye ukuntu nangiritse kandi nari nzi ko ndi gushaka umucyo. Hari abo bihira ariko si bose. "
Ayo mavuta ngo iyo hashize igihe usanga uruhu rwaratangiye kuzana amabara, hamwe ugasanga ni inzobe ahandi ari umukara, cyangwa hamwe ugasanga harababutse.
Nzaire Philippe, Umuyobozi w’ishami rishinzwe kugenzura iyubahirizwa ry’amabwiriza y’ubuziranenge muri RBS, yatangaje agira ati ”Mu ngamba dufite zo gukumira ibicuruzwa nk’ ibyo ni ukubanza kubikumira duhereye ku mipaka, tukaba dufite na gahunda y’isuzuma rmu masoko, ibicuruzwa mu buryo bwa magendu aho tubisanze tukabyaka abacuruzi mu rwego rwo kurengera abaguzi”
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Tumenye bimwe mu bimenyetso byadufasha gusobanukirwa Umwuka wera
Iyo usomye ijambo ry’Imana hari bimwe mu byo dusangamo bishushanya umwuka wera, akenshi byitwa ibimenyetso kubera imiterere n’imirimo y’ umwuka wera mu gihe runaka, Nyamara n’ubwo hari abajya babyifashisha no muri iki gihe ntago kuri ubu bisobanuye ko iyo ubi fite uba ufite umwuka wera, ahubwo ni ibishushanyo by’umwuka wera.
Ntabwo bikwiriye kugirwa ishingiro ry’imihango y’amadini, ahubwo ni ibigereranyo cyangwa imfashanyigisho idufasha gusobanukirwa amateka y’imirimo y’umwuka wera, ntawe bikwiye (...)
Iyo usomye ijambo ry’Imana hari bimwe mu byo dusangamo bishushanya umwuka wera, akenshi byitwa ibimenyetso kubera imiterere n’imirimo y’ umwuka wera mu gihe runaka, Nyamara n’ubwo hari abajya babyifashisha no muri iki gihe ntago kuri ubu bisobanuye ko iyo ubi fite uba ufite umwuka wera, ahubwo ni ibishushanyo by’umwuka wera.
Ntabwo bikwiriye kugirwa ishingiro ry’imihango y’amadini, ahubwo ni ibigereranyo cyangwa imfashanyigisho idufasha gusobanukirwa amateka y’imirimo y’umwuka wera, ntawe bikwiye kuyobya cyangwa kwinjiza mu mwijima ahubwo ni ukumuyobora.
Amavuta: Igishushanyo gikoreshwa kenshi ku mwuka wera ni amavuta, ntago ariko na none ari amavuta ayo ariyo yose, ni amavuta ya Elayo cyangwa y’amadahano, avugwa kenshi mu isezerano rya kera ashushanya ukuzura k’umwuka mu mwizera.
Urugero: Umuhanuzi Samweli yasutse amavuta ku mutwe wa Sawuli, aba umwami w’Abisirayeli (1 Samweli 16:13 Zaburi 89:20) Nyuma y’urupfu rwa Dawidi umuhanuzi Sadoki asiga amavuta Salomo ngo abe umwami.
Umuntu wabaga wakize indwara y’ibibembe yasangaga umutambyi ngo asuzume ko yakize, umutambyi yasigaga amavuta ku ino rinini ry’iburyo ku gutwi kw’iburyo, ku gikumwe cy’iburyo no ku mutwe w’uwo kugira ngo abe ahumanuwe (Abalewi 4:17-18).
Amavuta niyo kandi yacanishwaga mu matabaza y’ahera (Kuva 27:20) umuhimbyi wa Zaburi yakiriye neza igihano cy’umukiranutsi akigereranya n’amavuta y’ igiciro (Zaburi 141:5).
Mu isezerano rishya Yesu avuga iby’abakobwa babuze amavuta mu matara yabo igihe bari bategereje umukwe (Matayo 25:1-13). Abigishwa basigaga amavuta abarwayi bagakira (Yakobo 5:14). Ibi byose twavuze biratwigisha ko umwuka wera afite uruhare rukomeye mu mibereho y’umwizera wa Kristo natwe turi abami n’abatambyi twogejweho ibyaha kandi dufite guhamya k’umwuka wera ko turi abana b’Imana (Abaroma 8:15).
Amavuta rero ni igishushanyo gikwiriye cy’umwuka wera. Aracengera, akinjira akuzura. Aroroshya, akabobeza akarinda. Avura amavunane yomora n’ibikomere kandi akoza. Amavuta kandi akoreshwa mu biribwa.
Inuma: Ikindi gishushanyo cy’Umwuka ni inuma. Umwuka yamanukiye kuri Yesu mu ishusho y’inuma (Luka 3:22) inuma ishushanya amahoro uburwaneza ariyo mico yibanze y’umwuka wera.
Amazi: Muri Yohana 7:37-39 Yesu yagereranije kuzura umwuka wera n’imigezi y’amazi y’ubugingo. Muri Yesaya 44:3 Imana yasezeranye iti: “Uwishwe n’inyota nzamusukiraho amazi, nzatembesha imigezi ku butaka bwumye”, amazi azana ubugingo arazimya kandi akoroshya. Aroza kandi akeza impuruza yayo igira imbaraga n’umuvuduko ugahindura imiterere y’ubutaka adudubiza mu masoko cyangwa agacengera mu butaka bwumye.
Amazi agirira nabi abashaka guhangana nayo ariko uyakoresheje nk’uko byategetswe akugirira umumaro.
Umuyaga: Ku munsi wa Pentekote humvikanye umuriri umeze nk’uwumuyaga uhuha cyane, ukwira mu nzu bari bicayemo (Ibyakozwe 2:2). Yesu yaravuze ati:” Umuyaga uhuha aho ushaka ukumva guhuha kwawo ariko ntumenya aho uva naho ujya. Niko uwabyawe n’umwuka wese amera (Yohana 3:8).
Umuriro: Umuriro nawo ni igishushanyo cyiza cy’umwuka wera. Yohana umubatiza yahanuye kuri Yesu ati: “Azabatirisha Umwuka Wera n’umuriro, “Matayo 3:11” ku munsi wa Pentekote nabwo habonetse indimi z’umuriro (Ibyakozwe 2:3), umuriro ni ingirakamaro cyane. Uramurika ukazana urumuri, uzana ubushyuhe ahakonje. Ureza ugatunganya. Ariko ushobora no gukongora. Ntabwo ari ikintu cyo gukinisha ibyo byose tuvuze biboneka no ku Mwuka wera ni ukuri Imana yacu ni umuriro ukongora (Abaheburayo 12:29).
Vino: Ahari igikwiriye ni ukuvuga ko Vino itandukanye n’umwuka wera aho kuvuga ko ari igishyushanyo cy’umwuka wera. Mu kuri umwuka atera akanyamuneza mu mutima. Kuri Pentekote bamwe barabaseka ngo basinze ihira Ibyakozwe 2; 13 mu isezerano rya cyera bakoresha vino mu birori ariko mu isezerano rishya dukwiye gukurikiza urugero rw’Abefeso 5;18 ntimugasinde inzoga irimo ubukubaganyi.
Ikimenyetso: Abefeso 1:13 havuga ngo mumaze kwizera yabashizeho ikimenyetso cy’Imana ku mwizera bigaragaza ko yaguzwe.
Wibuke ko Imana umwuka wera atari amavuta, umuyaga, umuriro n’ ibindi. Ibyo ni ibishushanyo bivurwa mu byanditswe kugira ngo bidufashe gusobanukirwa neza uwa gatatu mubutatu bwera.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Hashize igihe inzego z’ubuyobozi ziyemeza guca burundu inzoga z’inkorano zituma abantu basinda bagakora ibyaha bihungabanya umutekano, nyamara ziranga zikagaragara mu bice bimwe na bimwe byo mu Karere ka Huye.
N’ikimenyimenyi, kuva mu kwezi gushize kwa Gashyantare, mu byaha polisi yo mu Karere ka Huye yakiriye ikabishyikiriza inkiko harimo 14 byo gukubita no gukomeretsa ndetse n’umunani byo gufata abana ku ngufu. Ibi byaha kandi ahanini ngo bikorwa n’ababa banyoye izo nzoga z’inkorano bamwe bita Nyirantare, abandi Muriture, Yewe Muntu, n’andi mazina bitewe n’agace zikorerwamo.
Icyagaragaye ni uko hari uduce usanga twaraciwemo bene izi nzoga, ahandi zikaba zimeze nk’izahabaye akarande. Ibi bituma hari abavuga ko abayobozi bo mu duce zikibonekamo baba babifitemo uruhare, haba mu buryo bwo gukingira ikibaba bene wabo bazenga cyangwa hari amafaranga abazikora babaha.
Umuyobozi w’Akarere ka Huye, Eugène Kayiranga Muzuka, rero avuga ko umuyobozi udashoboye kurwanya bene izi nzoga yakavuyeho agasimburwa n’ubifitiye ubushake.
Agira ati “Nk’umukuru w’umudugudu wagaragara ko mu mudugudu we ziriya nzoga zanze kuhacika,atagaragaza imbaraga zo kuzirwanya, yakabaye abisa abandi, abaturage bakitorera ushoboye, wumva ko abaturage bakwiye kugira umutekano. Kuko umuyobozi utuma ibyaha byiyongera mu mudugudu wabo ntiyakabaye ari we ubayobora.”
Ku bijyanye n’ingamba utugari tukirangwamo bene izi nzoga ngo dukwiye gufata, harimo gufatira urugero ku bashoboye kuzica iwabo. Nko mu Kagari ka Mpare ho mu Murenge wa Tumba, ngo Nyirantare zari nyinshi ariko zaragabanutse cyane.
Uhayobora avuga ko yasanze abazicuruzaga ari abari muri komite nyobozi z’imidugudu. Ngo icyo yakoze ni ukubakuraho. N’ubwo bamwandikiraga impapuro zimutera ubwoba zivuga ko bazamuroga, ngo ntibyamubujije gukora ibyo yagombaga gukora.
Uyobora Akagari Gatobotobo ho mu Murege wa Mbazi, we avuga ko mu gihe gitoya amaze yimuriwe muri aka kagari yarwanyije nyirantare abuza amahwemo abazikora n’abazicuruza. Ngo yifashishaga abo azi bazinywa, akemera akabaha ayo kugura icupa, hanyuma bakaba ari bo bamurangira ubwihisho bazinyweramo.
Indi ngamba yakoresheje, ni ukujya kuzimena atunguranye, ku buryo abazicuruza bajyaga kubona bakabona babaguyeho, batarigeze bagira abababurira. Ngo n’abari muri komite nyobozi y’umudugudu yasanze bazinywa yabasabye kubireka, ababwira ko uwo bizongera kugaragaraho bazamugaya mu ruhame rw’abaturage kandi ngo byarabaye. Ngo hari n’abo yakuyeho.
Agira ati “twafashe n’icyemezo bamwe tubakuraho, kuko twabonaga ko umuyobozi wanyoye Nyirantare atashobora kuyobora abaturage na we ubwe atabashije kwirwanaho.”
Kudahana by’ukuri abacuruza nyirantare bituma zidacika
Mu mbogamizi abayobozi bakigira Nyirantare mu tugari bayobora bagaragaza, harimo kuba abazenga bafatwa, bagacibwa amande hanyuma bakarekurwa.
Uku kurekurwa ngo gutuma n’abandi bumva ko nta kibazo bazazenga, bagatanga amafaranga baciwe ariko bakikomereza bizinesi, dore ko ngo byagaragaye ko abenga bene izi nzoga zibaha amafaranga menshi :bacibwa amande y’ibihumbi 100 bakabitanga batazuyaje.
Indi mbogamizi ngo ni ukuba hari abazicururiza mu ngo zabo, bamenya ko bagiye kuza gusakwa bagafunga bakigendera, abayobozi bakabura uko babigenza kuko baba batemerewe kwinjira mu nzu z’abaturage ku mbaraga.
,Rwanda


text:
Nyuma y’ubwumvikane buke bumaze iminsi burangwa hagati ya bamwe mu barokotse jenoside yakorewe abatutsi bo mu murenge wa Bushenge n’ubuyobozi bw’akarere, kubera urwibutso rwa Gashirabwoba rwagombaga kubakwa muri uwo murenge, abarebwa n’iki kibazo bahujwe na CNLG, bashakira umuti ibibazo byari hagati yabo.
Ndayisabye Silas uhagarariye abarokotse bo mu murenge wa Bushenge baba mu mujyi wa Kigali yavuze ko bizeye ko inyigo y’urwibutso izakorwa bazayigiramo uruhare kabone n’ubwo ibyo guhita barugira urw’akarere bitahise bikunda.
yagize ati “twemeye ko tuzagira uruhare mu nyigo yo kubaka urwibutso rushyinguyemo abacu, turacyizera kandi ko urwibutso rwa Gashirabwoba ruzaba urw’akarere, kuko hazaba indi nama yo kubyemeza n’ubwo kwanga inyingo yacu bizahombya leta, gusa CNLG yatwijeje ko bagiye kubaka urwibutso vuba kandi rwiza”.
Umuyobozi w’akarere ka Nyamasheke avuga ko icyari kigamijwe cyagezweho aho basanze ko bava mu byo kubaka urwibutso ruhenze kandi rukamara igihe kirekire bakaba babyumvikanyeho n’impande zose.
Agira ati “nta makimbirane yari ahari mu by’ukuri gusa bariya bavandimwe ntitwahuzaga kuko tutifuzaga urwibutso ruhenze kandi ruzamara igihe kirekire kandi dushobora kubaka urwibutso rwiza kandi ruhesha agaciro abacu barushyinguyemo ruri mu bushobozi bwacu”.
Bideri Diogene ni umukozi wa CNLG mu bijyane n’amategeko n’ibijyanye n’inzibutso za jenoside yakorewe abatutsi, yavuze ko impande zombi zumvise ibintu kimwe bityo kubaka inzibutso bikihuta.
Yagize ati “bigaragara ko nta bwumvikane bwabayeho bwo kubaka urwibutso rw’akarere gusa bemeye ko bigiye kwihutishwa, umwanzuro ukomeye ni uko inzibutso zigiye kubakwa vuba kandi neza, icyiza kandi ni uko abantu bumvikanye ku bigiye gukorwa”.
Izi mpaka zari zavutse ubwo abarokotse jenoside yakorewe abatutsi,batemeraga uburyo akarere katanze isoko ryo gukora inyigo yo kubaka urwibutso rwa Gashirabwoba,katabamenyesheje, mu gihe hari hashize igihe bo ubwabo biyemeje gukora iyo nyigo ku bwitange ndetse yararangiye, banahatakarije byinshi, akarere kakavuga ko inyigo yakozwe yari irimo amafaranga menshi asaga miriyoni 570 akarere katakwigondera,kataranemeza aho urwiibutso rw’akarere ruzubakwa.


text:
The Rwandan Eagles group biyemeje kurwanya ibiyobyabwenge babinyujije mu bihangano
Urubyiruko rwibumbiye mu itsinda riririmba The Rwandan Eagles Group, babinyujije mu bihangano byabo biyemeje kurwanya inda z’indaro ku bana b’abakobwa no kurandura ikoreshwa n’ikwirakwizwa ry’ibiyobyabwenge mu rubyiruko.
Senga Thesor ukuriye iri tsinda afatanyije na bagenzi be, bavuga ko biyemeje kugira uruhare mu gutanga ubutumwa bukangurira urubyiruko kwirinda ibiyobyabwenge bifashishije ibihangano birimo ikinamico, filimi n’indirimbo byose bikubiyemo ubutumwa bwo gukangurira urubyiruko (...)
Urubyiruko rwibumbiye mu itsinda riririmba The Rwandan Eagles Group, babinyujije mu bihangano byabo biyemeje kurwanya inda z’indaro ku bana b’abakobwa no kurandura ikoreshwa n’ikwirakwizwa ry’ibiyobyabwenge mu rubyiruko.
Senga Thesor ukuriye iri tsinda afatanyije na bagenzi be, bavuga ko biyemeje kugira uruhare mu gutanga ubutumwa bukangurira urubyiruko kwirinda ibiyobyabwenge bifashishije ibihangano birimo ikinamico, filimi n’indirimbo byose bikubiyemo ubutumwa bwo gukangurira urubyiruko kwirinda ibiyobyabwenge.
Mu nama y’abana yateraniye i Kigali ku ya 19 Mutarama 2013, harekanywe igice gito cya filimi “Cora cora” y’iri tsinda igaragaza aho ibiyobyabwenge bituruka biza mu Rwanda, uburyo biza, uburyo bicuruzwa n’uburyo bikoreshwa mu rubyiruko bikanagera mu bigo by’amashuri.
Umuyobozi wa the Rwandan eagles group yatangarije IGIHE ko bafite gahunda ndende yo gukomeza gukangurira urubyiruko rw’u Rwanda kwirinda ibiyobyabwenge, no kubirandura burundu.
Ati ”Ni bwo buryo twahisemo bwo gutanga umusanzu kuri baganzi bacu b’urubyiruko, baba abakoresha ibiyobyabwenge n’abatarabikoresha kugira ngo babyirinde.”
Avuga ko “Cora Cora” yarebwa n’urubyiruko rutandukanye baba abize n’abatize, icyakora ngo haracyari ikibazo cy’amikoro. Avuga icyakora ko bazakomeza gukora uko bashoboye intego bihaye y’uko ubutumwa bwabo bugera kure hashoboka ikagerwaho.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Papa Benedigito XVI yarekuye burundu inkoni y’ubushumba bwa Kiliziya Gatolika
Nk’uko yari yabitangaje ko ku itariki ya 28 Gashyantare 2012 azegura ku mugaragaro, Papa Benedigito wa 16 yasezeye burundu ku mugaragaro ku mirimo ya Papa, ahita ava mu nzu yabagamo nka Papa.
Inzu Papa Benedigito wa 16 yabagamo, Castel Gandolfo, indege ya kajugujugu yahamukuye imwerekeza ku nzu azabamo hafi y’aho Papa mushya azaba akorera.
Kajugujugu ikimara guhaguruka imbere ya Bazilika Nkuru yitiriwe Mutagatifu Petero inzogera n’urufaya rw’amashyi byamuherekeje.
Nk’uko byagaragraga (...)
Nk’uko yari yabitangaje ko ku itariki ya 28 Gashyantare 2012 azegura ku mugaragaro, Papa Benedigito wa 16 yasezeye burundu ku mugaragaro ku mirimo ya Papa, ahita ava mu nzu yabagamo nka Papa.
Inzu Papa Benedigito wa 16 yabagamo, Castel Gandolfo, indege ya kajugujugu yahamukuye imwerekeza ku nzu azabamo hafi y’aho Papa mushya azaba akorera.
Kajugujugu ikimara guhaguruka imbere ya Bazilika Nkuru yitiriwe Mutagatifu Petero inzogera n’urufaya rw’amashyi byamuherekeje.
Nk’uko byagaragraga kuri zimwe muri televiziyo zanyuzagaho imihango y’isezera rya Papa Benedigito wa 16, abarinda umutekano wa Papa, les Gardes suisses”, bafunze urugi rwa metero esheshatu rwa Castel Gandolfo saa moya ku bihe ngengamasaha GMT (saa moya zo mu Rwanda).
Mbere y’uko agenda, yabanje gusezera ku bakaridinali, bakajya bamunyura imbere basoma impeta.
Benedigito XVI yabasezeranyije kutazabatererana, ko azaba asenga mu gihe bazaba bateranye bashaka umusimbura, abasaba kuzashyira kugira ubumwe.
Kiliziya Gatorika ku itariki ya 11 Gashyantare 2013 yatunguwe no kumva inkuru y’iyegura rya Benedigito wa 16, mu mateka ya Kiliziya byaherukaga mu myaka 600 ishize kumva inkuru nk’iyo.
Kiliziya yatangaje ko Papa Benedigito wa 16 yeguye kubera intege nke z’ubusaza yiyumvamo ku myaka 85 y’amavuko afite.
Joseph Ratzinger azakomeza kwitwa Papa ariko hiyongereho “ Emeritus”, bishatse kuvuga “Papa ucyuye igihe”. Ikindi kandi izina ry’icyubahiro rihabwa Papa, Nyirubutungane, naryo azarigumana.
Mu gihe hataratorwa Papa mushya, imirimo ya Kiliziya Gatorika izajya icungwa umunsi ku munsi na Karidinali wo mu Butaliyani, Tarcisio Bertone.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Nyarugenge: Abanyeshuri basabwe kujya bishyura umutekano cyangwa bakirukanwa
Nyuma y’aho bimaze kugaragara ko abanyeshuri bo muri za kaminuza n’amashuri makuru batuye mu Karere ka Nyarugenge ari bamwe mu batinda kwishyura amafaranga 1,000 y’umutekano, bakorewe umukwabo wo kuyatanga ku ngufu. Mu ijoro ryo kuwa 18 Gashyantare 2013 umunyamakuru wa IGIHE wari mu Kagari ka Kabeza, mu Murenge wa Gitega hakozwe umukwabu umudugudu ku wundi, bashaka abatishyura amafaranga 1000 cy’umutekano ku kwezi.
Mu mudugudu w’Ituze, aho umukwabo wari ukaze, abanyeshuri n’abandi baturage (...)
Nyuma y’aho bimaze kugaragara ko abanyeshuri bo muri za kaminuza n’amashuri makuru batuye mu Karere ka Nyarugenge ari bamwe mu batinda kwishyura amafaranga 1,000 y’umutekano, bakorewe umukwabo wo kuyatanga ku ngufu.
Mu ijoro ryo kuwa 18 Gashyantare 2013 umunyamakuru wa IGIHE wari mu Kagari ka Kabeza, mu Murenge wa Gitega hakozwe umukwabu umudugudu ku wundi, bashaka abatishyura amafaranga 1000 cy’umutekano ku kwezi.
Mu mudugudu w’Ituze, aho umukwabo wari ukaze, abanyeshuri n’abandi baturage basabwaga kwishyura cyangwa bakajya ku irondo; ibibazo byari bibiri “Uratanga amafaranga? Niba ntayo ambara tujyane ku irondo kugeza igihe azayabonera.”
Umwanzuro wo gukora umukwabu ngo wafashwe nyuma y’inama ubuyobozi bw’inzego z’ibanze bwagiranye n’Akarere ka Nyarugenge, nyuma y’uko ngo mu Mirenge imwe n’imwe ikagize abanyerondo bamaze amezi agera kuri atatu badahebwa kubera abaturage batishyura 1,000 cy’umutekano.
Umwe mu banyeshuri wiga mu mwaka wa kabiri muri KIST wafashwe ariko utashatse ko izina rye ritangazwa, yabwiye IGIHE ko atari ukwanga kwishyura ayo mafaranga biterwa no kuba baba batarayabona, nk’igihe kubona buruse byatinze, ati “Uburyo cyakemuka kereka bibaye ngombwa bakatworohereza tukajya dutanga uko tuyabonye, aho kujya baturaza amarondo, ubuse uzajya uba waraye ijoro bucye ujye mu ishuri?”
Abanyeshuri n’abandi bantu batuye mu Mujyi wa Kigali badafite akazi gahamye, ngo ni bamwe mu bantu bivugwa ko bakunze kugorana mu kubahiriza amabwiriza yo kwishyura amafaranga y’ibishingwe n’ay’umutekano.
Umuyobozi w’aka Kagali Kabeza, Nsengiyumva Salomon, yabwiye IGIHE, ko umuturage udafite ubushobozi ajya mu nama y’abaturage agasaba ko bamusonera, ariko uwo bigaragaye ko ari ikigande we ngo arafatwa, akaba yanasabwa kubimukira mu kagari.
Akarere ka Nyarugenge gatuwemo cyane n’abanyeshuri biga muri kaminuza n’amashuri makuru atandukanye nk’Ishuri Rikuru ry’Ikoranabuhanga rya Kigali (KIST), Ishuri ry’itangazamakuru n’itumanaho rya Kaminuza Nkuru y’u Rwanda, Ishuri Rikuru ry’Ubuforomo (KHU), n’ayandi.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Inkomoko y’umugani ’Bateye Rwaserera’
Uyu mugani bawuca iyo babonye abantu basahinda bateye imvururu, niho bavuga ngo ‘Bateye rwaserera!’ Wakomotse kuri Rwaserera w’i Rusororo mu Rukaryi (Kigali); ahagana mu mwaka wa 1700.
Ubwo hari ku ngoma ya Cyirima Rujugira, maze hatera akanda k’inzara, kayogoza u Bwanacyambwe n’u Rukaryi n’u Buganza; abantu bo muri utwo turere bicwa n’inzara karahava. Mu Rukaryi, i Rusororo hagatura umugabo witwa Rwaserera, akaba umukungu ukomeye cyane, afite amasaka yuzuye ibigega; abantu bo muri utwo turere (...)
Uyu mugani bawuca iyo babonye abantu basahinda bateye imvururu, niho bavuga ngo ‘Bateye rwaserera!’ Wakomotse kuri Rwaserera w’i Rusororo mu Rukaryi (Kigali); ahagana mu mwaka wa 1700.
Ubwo hari ku ngoma ya Cyirima Rujugira, maze hatera akanda k’inzara, kayogoza u Bwanacyambwe n’u Rukaryi n’u Buganza; abantu bo muri utwo turere bicwa n’inzara karahava. Mu Rukaryi, i Rusororo hagatura umugabo witwa Rwaserera, akaba umukungu ukomeye cyane, afite amasaka yuzuye ibigega; abantu bo muri utwo turere bakajya bamucaho inshuro, ndetse n’abafite ibimasa n’amasuka akabahahira.
Inzara igumya guca ibintu muri utwo turere. Bukeye umugabo wari utuye i Buganza bwa Shyiramuruzi witwa Rubanguka rwa Mpama arikora ajya gukeza Rwaserera. Ageze iwe, ati ” :Nje kugukeza ngo unsindire iki cyago cy’inzara.”
Rwaserera aramwemerera aramuhaka amushyira mu bahinzi be. Bukeye Rwaserera ajya kureba uko abahinzi be bahinga. Ageze yo asanga Rubanguka yihagarariye. Amubonye aramutonganya, aranamutuka cyane ati”: Dore ngo iyo nyana y’imbwa w’Umuganza w’umudeshyi ngo irandeheshereza abahinzi; nkabona iwanyu mwararimbuwe n’inzara ni ubwo bunebwe bwanyu!”
Rubanguka abyumvise ararakara, isuka ayijugunya hasi aragenda n’incuro yaciye arayita; ataha iwabo i Shyiramuruzi. Agezeyo abitekerereza abaturanyi be, ababwira uko Rwaserera ari umugome wasagutswe n’umurengwe bikabije.
Amaze kugenda Rwaserera biramubabaza, ati: ”Nta wundi muganza nzongera guhingisha cyangwa ngo muhahire.” Kuva ubwo, uje guhakwa kwa Rwaserera akabanza kumubaza aho aturuka yamubwira ko aturuka i Buganza, akamwirukana. Abanyabuganza babura aho bahahira.
Haciye iminsi, Rubanguka abagisha inama yo gutera Rwaserera ngo bamunyage ubwo bukungu akangisha. Baranga, bati:”Nta bwo twakwiteza umuntu ejo bitazatugwa nabi mu batware cyangwa ibwami”; abandi barembejwe n’inzara baremera bati:”Tuzamutera ahubwo bazatwice aho kwicwa n’inzara!”
Nuko ngo bugorobe, baboneza iy’i Rusororo ijoro ryose umuseke wa mbere utambitse bavuza induru ndende, bati:”Umwami yatanze Rwaserera!” Rubanda bakangukira hejuru, abanyenzara bose babyumvise batanguranwa kwa Rwaserera; mbese igihugu cyose kirashika n’isahinda gitera Rwaserera!” Baramusakiza basahura ibyo yari afite byose. Urugo baruha inkongi, ahari iwe haratikira hazize uwo mucancuro Rubanguka rwa Mpama w’i Shyiramuruzi.
Kuva ubwo rero, babona abantu benshi bari ku musozi basahinda, bakavuga ngo”Bateye rwaserera”. Ubwo baba babagereranya n’abateye Rwaserera w’i Rusororo azize agasuzuguro n’umurengwe.
Byakuwe mu gitabo "Ibirari by’insigamigani"
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Mu muco nyarwanda wa cyera, abagore n’abakobwa cyane cyane abagiye imugongo cyangwa abari mu mihango babuzwaga kwegera imizinga y’inzuki kugirango batava aho bazitera umwaku.
Nk’uko bitangazwa na bamwe mu basaza ba cyera, bakoraga umwuga w’ubuvumvu no kugeza magingo aya bakaba bakiwukora, ngo byari bibujijwe ko umugore yakwegera umuzinga w’inzuki kuko yashoboraga gutuma zidakora ubuki nk’uko bisanzwe zikaba zakwigumura ntizinakore na buke kuko zumvise umugore uri mu mihango.
Umusaza witwa Kayijamahe wo mu karere ka Muhanga, avuga ko yemera iyi miziririzo kuko ngo no kugeza magingo aramutse acyorora inzuki ngo nta mugore cyangwa umukobwa wamugerera hafi y’ibyima by’inzuki ze kuko yemera ko bazitera umwaku.
Avuga ko mu rwego rwo kwirinda, ibi bibazo byose, ngo nta mugore numwe waba uwagiye mu mihango ndetse n’utayigiyemo wemererwaga kwegera inzuki cyangwa kurya ubuki bwazo kuko batabaga bafite ubushobozi bwo kumenye mu byukuri niba yagiye mu mihango cyangwa atayigiyemo.
Yongeraho ko ikibazo kinini ngo ni uko hari abagore badakundwa n’inzuki kurusha abandi, ati: “hari abagore bagira akaboko kabi cyane kuburyo aramutse yegereye inzuki zawe cyangwa akarya ubiki atarava mu mihango zahita zigumura zikaburya bwose ntugire icyo ucyura”.
Nyamara magingo aya Leta y’u Rwanda aho yimakarije, ubwuzuzanye n’uburinganire ndetse igakuraho na zimwe muri za kirazira n’amahame yahezaga bamwe cyane cyane abagore, hari bamwe mu bagore batangiye gukora imyuga yari igenewe abagabo kandi yari ikizira ku bagore.
Mujawabere Anna ni umukecuru w’imyaka 70, yatangiye gukora umwuga w’ubuvumvu mu mwaka w’1996 kugeza magingo aya akiwukora. Avuga ko yatangiye uyu mwuga yikandagira kimwe na bagenzi be kuko bari bazi ko ari ikizira ku bagore kandi bakumva ko bazahomba kuko inzuki zizabanena zikarya ubuki bwose.
Mu ishyirahamwe ry’abavumvu b’abagore bari barimo ngo bashakaga umuvumvu w’umugabo akaba ariwe ubahakurira.
Avuga ko uyu muvumvu yasangaga ubuki bwose nta buri mu byima kuko ngo inzuki zabaga zegerewe n’abagore, bimaze kuba inshuro nyinshi aba bagore bashatse uburyo bareba mu byukuri niba batera umwaku inzuki maze ahubwo basanga wa mugabo yarabanzaga akiba ubuki maze akababeshya ko hari umugore uri mu mihango wazikubaganije.
Ibi ngo byateje urujijo n’umwiryane muri aba bagore kuko buri wese yakekaga ko ari mugenzi we wagiye mu mihango maze akegera inzuki kandi bibujijwe.
Mujawabera avuga ko nyuma kumenya ko ibyo byose ari ubusambo bw’abagabo ngo bafashe icyemezo cyo kujya bigira mu mizinga bagahakura, none ngo ubu bamaze gutezwa imbere no kwihakurira.
Mushumba Desire, ushinzwe guhuza ibikorwa by’ishami rishinzwe ubuvumvu bwa kijyambere, mu muryango RDI avuga ko iyi miziririzo y’abanyarwanda ku nzuki yari ukwiharira ibyiza kw’abagabo kuko hari n’ahandi bahezaga abagore mu bikorwa byiza.
Mushumba avuga ko kuri ubu amakoperative y’ubuvumvu bafite ngo ni ay’abagore gusa kuko hagati ya 28 na 30% ari ay’abagore gusa kandi ngo n’andi yitwa aya bose agizwe ahanini n’abagore n’abakobwa.


text:
Aya nyuma November 25th, 2015 5:10 PM
Nov 25, 2015 0Umugabo yatunguye abantu yinjira mu rusengero n’umujinya mwinshi agiye kugaruza...
Nov 24, 2015 0
Nov 25, 2015 0Korali Inshuti za Yesu ikorera umurimo w’Imana mu itorero rya AEBR Region y’Akagera, Sous...
Nov 25, 2015 0Ihuriro rya Gikristo Aflewo(Africa Let’s Worship) rigizwe n’ abaririmbyi b’abaramyi bo mu Rwanda, baturuka mu matorero n’ama minisiteri atandukanye rigeze kure ryitegura ijoro ryo kuramya no guhimbaza Imana...
Nov 23, 2015 0Abasore benshi n’inkumi bahitamo uwo bazabana kubera impamvu nyinshi zitandukanye ariko akenshi mu muco nyarwanda ugasanga izo mpamvu atari zo . Niyondora Vedaste Christian akaba ari nawe mutoza mukuru...
Nov 13, 2015 0Perezida w’u Burundi Pierre Nkurunziza yakuriye inzira ku murima abantu bose batekereza ko ngo ibibera mu Burundi bishyira Jenoside, kuko ngo idashobora kuba na rimwe muri icyo gihugu. Mu muhango wo gusengera...
Nov 12, 2015 0Guhemba abana 4 babaye indashyikirwa mu kugira isuku kuko burya igira isoko hamwe uko bagaragaje ikinyabupfura mu kigo cyishuli byateye abandi babyeyi kugira ishyali ryiza. Nkuko bisanzwe umwaka w’amashuli iyo...
Nov 10, 2015 0Kuri uyu wa kabiri tariki ya 10 Ukwakira nibwo ku cyicaro cya Mercy Ministry International hatangijwe ihuriro Mpuzamahanga ku isanamitima n’ubwiyunge,ryiswe”International Forum for Healing and...
Nov 09, 2015 0Umungandekazi w’umunyabugeni ufite ubuhanga budasanzwe mu gushushanya, Sheila Baba, yakoze ifoto ya Papa Francis mu birere by’itsina. Iyo foto yakozwe mu gihe Papa Francis yitegura kuzasura umugabane wa Afrika , mu...
Nov 06, 2015 0Bibiliya irimo byinshi bituburira ku byerekeye kwanduzwa ingeso mbi n’abantu babi. Gutindana na bamwe biyemeje kwishora mu bikorwa byuzuye ibyaha bizadutera gushukwa. Bamwe twirirwana bazadusiga imico yabo. Niyo...
Nov 06, 2015 0Muri iyi minsi abantu barahuze cyan kuburyo bamwe batakibuka ko Yesu azaza. akaba ariyo mpamvu Brian Blessed agiye gukora icyi gitaramo cyo kwibutsa abantu ko umwami wacu Yesu Kristo azaza” Tumubajije aho...
Nov 24, 2015 0Ni mu giterane cyiswe “MAHAMA Hope Festival” cyateguwe n’umuryango Wilde For Jesus gitegurwa n’Umuvugabutumwa Mpuzamahanga Jeniffer Wilde uturuka muri USA, akaba amenyerewe mu gutegura ibiterane...
Nov 17, 2015 0Mu gihe paruwasi ya ADEPR Gikondo yizihizaga isabukuru y’imyaka 75, Itorero ADEPR ritangijwe mu Rwanda,ari nabwo hizihizwaga isabukuru y’imyaka 24 y’iyi paruwasi,iyi paruwasi yabyawe na Kimihururura yarimo...
Nov 13, 2015 0Itorero rya ADEPR ririmo rishyashyana mu myiteguro ya Yubile y’imyaka 75 ritangije ivugabutumwa,iyi yubile izaba kuwa 21ugushyingo 2015 muri stade Amahoro iremera,yabimburiwe n’ibikorwa byo kuyizihiza bihereye mu...
Nov 10, 2015 0I Nyagatovu ku itorero ADEPR , Umudugudu wa Nyagatovu uherereye muri Paruwasi ya Rukurazo hagiye gutangizwa igiterane cy’iminsi itanu cyo gushima Imana .Iki giterane , kikaba gifite insanganyamatsiko igira...
Nov 06, 2015 0Umuryango DYNAMIC “C.I.M.S Minitsry” ni umuryango w’ivugabutumwa watangiriye mu gihugu cyu Burundi ukaza kwagura imbibi zawo ubu ukaba ugeze no mu Rwanda ugenda wamamaza ubutumwa bwiza bwa yesu kristo...
Nov 02, 2015 0Korali Ebenezer yo mu itorero El Bethel ubwo yari mu myiteguro yo gukora amashusho y’indirimbo Iratabara, abasaga 20 bakiriye agakiza bemera kuva mu byaha ndetse bakusanya amafranga atari make yo gutangira...
Nov 02, 2015 0Mu bibabaza Imana ni ukutibuka ibyo yakoreye Imiryango yacu ituvanye mu byaha twayikoreye ikaduha agakiza ku buntu. Ku cy’umweru tariki ya 1 Ukuboza 2015 ku rusengero rwa ADEPR Kiruhura ahabereye igitaramo cyo kwibuka...
Oct 31, 2015 0Umuvugabutumwa Ndereyimana Andre yateguye umunsi mukuru mu rwego rwo gushima Imana no gushimira abamufashije mu minsi ishize ubwo yari mu biterane bitandukanye nka “Garuka ushime” iki gikorwa kizaba kuwa 01...
Oct 28, 2015 0Hari ubwo usanga abashakanye bakunda gutongana kandi akenshi wagenzura neza ugasanga nta kintu kigaragara bari gupfa ku buryo ubajije umwe muri bo atamenya aho byahereye batongana. Mu gihe rero ukunda kubona utongana...
Sep 12, 2015 0Abasenga basengere ingo zigenda zisenyuka biturutse ku mudayimoni w’inda nini wateye mu bashakanye aho abagabo bajya mu maresitora maze si ukurya ka mushikaki bagaca agati kandi rwose mu rugo babuze...
Sep 12, 2015 0Kuri uyu wa gatanu 11/09/2015 mu kigo cy’amahugurwa Saint Fracois d’assise ku Kicukiro hashojwe amahugurwa yateguwe n’umuryango wa Bibiliya mu Rwanda yagenewe abafite ubumuga bwo kutabona,nk’uko twabitangarijwe...
Sep 09, 2015 0NKuko Pasiteri Ibumba Mukiza Tharicisse yabitangaje mu kiganiro igitondo cy’umuryango gihita kuri radiyo Umucyo mu rucyerera kuva ku wa mbere kugeza ku wakane , ikiganiro kivuga ku muryango wabashakanye...
Aug 29, 2015 0Dore amagambo umugore shobora kwandikira umugabo we kuri telefoni igendanwa ku buryo urukundo rwe rushobora kumutera gukora ibiruta ibyo yakoreraga umugore we batarabana: Ku munsi wa mbere : Ninjye nimero ya mbere kuri...
Aug 24, 2015 23Nta wapfa guhagarara ku maguru yombi ngo ahakane ko uyu mwaka wa 2015 umuhanzi Israel Mbonyi atigaruriye imitima y’abanyarwanda, Abarundi, igice kimwe cy’abagande ndetse n’abandi banyarwanda baba hirya...
Aug 20, 2015 0Umubyeyi utarashatse ko tuvuga amazina ye ari mu kigero cy’imyaka 45 yaduhaye ubuhamya bw’ubuzima bubi yanyuzemo kubera kutabyara ariko nyuma yaje gufata umwanzuro wo gufata abana b’imfubyi akabarera none ubu...
Aug 14, 2015 0Aya ni amagambo yavuzwe n’ umunyamerika w’ umuvugabutumwa mpuzamahanga “Billy Graham” , yemeza adashikanya ko ijuru ririho kandi ritatswe ubwiza budafite icyo bwagereranwa na cyo mu byo tubona muri iyi...
Nov 22, 2015 0« SIFA AWARDS » Ni igikorwa ngarukamwaka gitegurwa n’umuryango wa gikristo Isange Corporation umaze imyaka 8 ukorera mu Rwanda binyuze mu ntego zo kwamamaza ubutumwa bwiza mu itangazamakuru rya Gikristo. Uyu...
Nov 18, 2015 0Ishuli David’s Temple rikorera mu mujyi wa Kigali mu murenge wa Gitega munsi ya Meteo (Ikigo gishinzwe iteganyagihe) ryatangije gahunda yihariye yo kwigisha abana bari mu biruhuko uburyo bwo gucuranga ibikoresho bya...
Nov 15, 2015 0Ishuli David’s Temple rikorera mu mujyi wa Kigali mu murenge wa Gitega munsi ya Meteo (Ikigo gishinzwe iteganyagihe) ryatangije gahunda yihariye yo kwigisha abana bari mu biruhuko uburyo bwo gucuranga ibikoresho bya...
Oct 21, 2015 0Nyuma yo gusezerana imbere y’amategeko ya Leta mu muhango wabaye kuwa 15 Ukwakira 2015, kuri uyu wa 7 z’ukwa 11 umwaka wa 2015 nibwo umuvugabutumwa Ernest Rutagungira azasezerana imbere y’Imana n’abakristo...
Oct 15, 2015 0Madamu Bagirisano Godance akaba n’umuhanzikazi uzwiho gukirigita gitali wakunze kuririmba mu bitaramo bita igisope ubu noneho ntakibarizwa mu bisope kuko yamanukiwe n’umwuka wera amwigisha guhanga...
Oct 14, 2015 0Afrifame Pictures ni kompanyi ikora ibigendanye no gufata amafoto n’amashusho agendanye n’igihe kandi ku giciro buri wese yibonamo haba mu minsi mikuru inyuranye, ibirori, gufotora abantu ku giti cyabo n’ibindi....
Oct 01, 2015 0Guhera ku wa gatandatu tariki ya 26/9/ 2015, Jean d’ Amour NTIRENGANYA n’umufasha we UZAYISENGA Beata ubu barashima IMANA nyuma yo kumara umwaka bategereje isezerano ry’IMANA ryo kubahuza ngo basohoze umushinga...
Sep 15, 2015 0Mu gihe irushanwa Groove Awards rigiye kuba ku nshuro yaryo ya gatatu mu Rwanda ndetse abahanzi bifuza kujya ku rutonde rw’abahatanira ibihembo byaryo bakaba batangiye kwiyandikisha, hari benshi bamaze gutangaza ko...
Nov 19, 2015 0Nyuma y’aho Afrifame Pictures igabanyirije 40% by’igiciro yari isanzwe ifatiraho amashusho n’amafoto y’abakiriya bayo, kuri ubu iyi Promosiyo iri kugana ku musozo kubera ubwinshi bw’abakomeje kuyitabira. Kuva...
Oct 25, 2015 13Mu gihe abantu benshi bari bamaze igihe bibaza aho bashobora gukurikirana amasomo agendanye n’umuziki, kuri ubu hamaze kuboneka igisubizo kuko ishuli rya muzika David’s Temple rije gukemura ibibazo by’abacuranzi...
Oct 04, 2015 0Mu gihe abantu benshi bari bamaze igihe bibaza aho bashobora gukurikirana amasomo agendanye n’umuziki, kuri ubu hamaze kuboneka igisubizo kuko ishuli rya muzika David’s Temple rije gukemura ibibazo by’abacuranzi...
Sep 04, 2015 0Computer Phone Center ni Company ikora imirimo y’ikoranabuhanga mu buryo bwose butandukanye harimo,kuba ifite Cyber Cafe nziza ifite itumanaho ryihuta rya 4 G,gucuruza amatelefoni ndetse na mudasobwa bigezweho,si...
Aug 26, 2015 0Mu kiganiro n’abanyamakuru ndetse n’inzego za Leta cyabaye kuri uyu wa 26 Kanama 2015, RRA yamuritse uburyo bushya bwo gukusanya imisoro n’amahoro byeguriwe uturere hifashishijwe ikoranabuhanga Ibi ikigo...
Aug 24, 2015 0Ikigo cy’igihugu gishinzwe kwinjiza imisoro n’amahoro Rwanda Revenue Authority, cyasohoye urutonde rw’ababereyemo Leta umwenda. Ni muri urwo rwego abari kuri uru rutonde bose basabwa kuba bamaze...
Aug 09, 2015 0We take care of children age 3 months to 2 years. We provide a relaxed and nurturing environment. We have half and full day options. We are open all year round Monday-Friday 7:00am-5:00pm; and Saturday (an...
Aug 03, 2015 0Sauti ya Bwana ni itsinda ryo kuramya no guhimbaza rikorera umurimo w’imana mu itorero rya Evangelical Brethren Church rikaba rimaze igihe kitari gito rikora umurimo w’imana binyuze mu kuramya no...
Nov 16, 2015 0Mu mpera z’uku kwezi, umushumba wa Kiliziya Gatolika Papa Francis afite uruzinduko mu Bihugu by’Africa by’umwihariko muri Centre Africa, igihugu kirimo umutekano muke. Ingabo z’Abafaransa zishinzwe kubungabunga Amahoro muri iki Gihugu zagaragaje impungenge...
Nov 10, 2015 0
Nov 10, 2015 0
Nov 09, 2015 0
Nov 04, 2015 0
Nov 20, 2015 0Nyuma y’uko ingabo z’Abafaransa zishinzwe kubungabunga amahoro mu Gihugu cya Centre Africa zivuze ko zitazabasha gucungira umutekano umushumba wa Kiliziya Papa Francis ubwo azaba yasuye...
Nov 17, 2015 0
Nov 02, 2015 0
Oct 31, 2015 0


text:
"Abagore Bashima Imana" John 11:40-44
- Published in UMUTIMA W'UMUSHUMBA
- Written by rwandagospel
- Be the first to comment!
Birashoboka ko waba uri kunyura mubibazo byinshi bikurenze yewe urareba ukabona ntaho ushobora gupfumurira ngo usohoke ariko nyemera ugira umutima ushima Imana nubwo bimeze gutyo zamuka kurundi rwego rwo gusenga rwitwa GUSHIMA IMANA""...
Hari uburyo byinshi byo gusenga:
*GUSABA
*KWINGINGA
*GUSHIMA
Hari Imbaraga mugushima Imana::Hari abagabo babashije gushima mugihe bari bageze mubihe bikomeye::
Sitefano yabashije gushima igihe bamuteraga amabuye yararamye arangije yuzuye umwuka wera agira umutima wuzuye imbabazi arabasabira...
*Paul na Sila bari munzu y imbohe birabarenga barenga umubabaro baranezerwa barangije bararirimba yooooo inkuta enye(4 walls) zirariduka.....
Yohani11:40-44
Hari ibintu 5 byabaye::
1.Bavanyeho ibuye::Kuvanaho ijambo impossible m ubuzima byawe kuko Imana yacu irashoboye byose...Vanaho iryo jambo hama utumbire ikibazo ufite hanyuma ukibwire ubugari bw Imana :
*Ishoboye kukugirira neza
*Ishaka kukigirira neza
2.YESU KURARAMA
Iyo wararamye:
*Uba ufite kwizera
*Uba wiringiye Imana
*Ubasha kubona ubwiza bw Imana n ubushobozi bwayo
ESE BIRASHOBOKA GUSHIMA UMUNTU MUBIHE BIKOMEYE?
3.YESU YARASHIMWE
4.Yesu yahamagaye Lazaro
Uyu mugoroba hamagara Lazaro wawe bashyinguye
5.YATEGETSE KO BABOHORA LAZARO
Tegeka ibyawe satani yaziritse abirekure mu izina rya Yesu...
Kubabara n ibintu bisanzwe ariko ntukabitindemo kuko bizana::
*KWITOTOMBA
*KWIHEBA
*KWIBAZO IBI BIBAZO ---KUBERA IKI NJYE
- MANA KUKI WABYEMEYE
Habwa imbaraga zo gushima n igihe uri mukigeragezo kuko Gushima nuburyo bundi bwo Gusenga.muburyo bwo gusenga...
Imana ibahe umugisha
Pastor Fifi Cameroun ,Zion Temple Gisozi Parish


text:
Gushotora umukoresha wawe kuri ‘internet’, kimwe mu bintu 10 byatuma wirukanwa
Kenshi mu kazi hari ibyo umukozi akora bikamuteza ikibazo gishobora no gutuma yirukanwa, cyane cyane imwe mu myitwarire abakozi bagaragariza ababakoresha. Uramutse uri umukozi wo mu biro, urubuga references rurakwereka ibintu icumi wakorera umukoresha wawe akakwirukana ku kazi.
Niba rero ukunda akazi ukwiye kwitwararika ibyo bintu, cyangwa niba ushaka kukavaho bitewe n’impamvu zawe ukaba wabikora.
1.Kugera ku kazi wakererewe ukinjira uhekenya shikarete, ufite umugati mu ntoki cyangwa (...)
Kenshi mu kazi hari ibyo umukozi akora bikamuteza ikibazo gishobora no gutuma yirukanwa, cyane cyane imwe mu myitwarire abakozi bagaragariza ababakoresha. Uramutse uri umukozi wo mu biro, urubuga references rurakwereka ibintu icumi wakorera umukoresha wawe akakwirukana ku kazi.
Niba rero ukunda akazi ukwiye kwitwararika ibyo bintu, cyangwa niba ushaka kukavaho bitewe n’impamvu zawe ukaba wabikora.
1.Kugera ku kazi wakererewe ukinjira uhekenya shikarete, ufite umugati mu ntoki cyangwa ibindi bintu bitemewe ko umukozi abyinjirana mu kazi.
2. Kujya ku kazi wambaye mu buryo budasanzwe
Uramutse uri umugore ushobora kuza wambaye ikanzu ndende cyane ikase amaboko n’udukweto two hasi. Umuhungu cyangwa umugabo we ashobora kuza yambaye umupira (t-shirt) ushaje n’ipantalo y’ikoboyi bifite impumuro mbi.
Umukoresha wawe atandukanye n’umubyeyi wawe. Iki gihe azahita agufatira icyemezo gikarishye ku buryo ashobora no guhita akwirukana ako kanya.
3. Kubaza umukoresha ibibazo birebana n’ubuzima bwe bwite
Umukoresha wawe ntazakwihanganira niwubahuka kumubaza ku buzima bwe bwite kuko azumva ko umwubahutse.
Hagomba kubaho umupaka hagati y’ubuzima bw’akazi n’ubuzima bwite bw’umukoresha wawe. Nuramuka ubimubajije azahita ahinduka mu maso, bimutere kugufatira icyemezo gikarishye.
4. Gusubiza ko ugiye kugeregeza
Nakubwira ibintu byo gukora byihutirwa ukamusubiza ko ugiye kugerageza ntazihanganira icyo gisubizo, kuko azahita yumva ko harimo agasuzuguro.
5. Gushotora umukoresha wawe kuri ‘internet’
Kuba mu nshuti ze kuri ‘facebook’ ntibiguha uburengenzira bwo kumwandikira ibyo wishakiye cyangwa kwerekana ko ibyo yanditse bigushimishije, kuko iyo ubikoze abibonamo kumumenyera.
6. Kugira akajagari mu biro
Umukoresha ntazahora akubwira gukora isuku mu biro, gutunganya impapuro, aho waririye n’ibindi. igihe azabona utibwiriza kuhatunganya azagufatira ibyemezo.
7. Gushyanuke ku mukoresha
Nubona umukoresha wawe aje ku kazi yambaye umwenda mushya uzirinde kumubwira ngo yambaye neza, cyangwa ngo nubona aje yambaye urukweto rushya wihutire kubimubwira n’ubwo ari byiza. Ibi nubikora azahita akubonamo inshyanutsi bitumen agufatira ibyemezo.
8. Gutwara ibikoresho byo ku kazi
Nushaka kurakaza umukoresha wawe uzatahane impapuro, ‘aggrafeuse’, ikaramu cyangwa ibindi bikoresho by’akazi akureba. Ibi bizatuma icyizere yari agufitiye kiyoyoka.
9. Naguhamagara uzange kumwitaba
Naguhamagara kuri telefoni ukanga kwitaba, yakwandikira kuri email ukanga kumusubiza, azahita abona ko uri umunyagasuzuguro warambiwe akazi.
10.Guca umukoresha mu ijambo
Mu gihe muzaba muri mu nama umukoresha ari we uri kuvuga, uzihe ijambo atariguhaye. Ibi na byo abakoresha benshi barabyanga bakaba banahita babifatiraho icyemezo gikomeye.
Ibi ni bimwe mu byo umukozi ashobora gukora mu maso y’umukoresha bikamutera ibibazo birimo no gusezererwa ku kazi nk’uko urubuga refferences rubigaragaza. Niba hari icyo ubona uru rubuga rutanditse kandi ari ingenzi, wabitangaho igitekerezo n’abandi basomyi bakakimenya.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]